Ўтказиб юборманг. Дам олиш кунларидаги муҳим 5та учрашув\n09:25 / 27.08.2016 15772\nШанба ва якшанба кунлари Европада миллий чемпионат ўйинлари давом эттирилади. Футбол мухлисларини бир қатор қизиқарли ўйинлар кутмоқда.\nАПЛ. "Тоттенҳэм" – "Ливерпуль" (Шанба, Матч! Футбол 1. 16:30)\nАнглия Премьер-лигасининг 3-тур учрашувлари орасида "Тоттенҳэм" - "Ливерпуль" баҳси муҳим аҳамиятга эга ҳисобланади. Бу жамоалар азалдан бир-бирига муносиб рақиблар бўлиб келган. Охирги йилларда "Ливерпуль" лондонликлардан устунлигини кўрсатиб келмоқда. Авваллари "шпорлар" бир неча бор "Ливерпуль"ни мағлуб қилган эди. Охирги турда "Ливерпуль" мағлуб бўлди, "Тоттенҳэм" эса кичик ҳисобдаги ғалабага эришганди. Шанба куни бу баҳс бўлиб ўтади.\nА серия. "Наполи" – "Милан" (Шанба, Матч! ТВ, Матч! Футбол 3. 23:45)\nҲигуаинсиз қолган "Наполи"га мавсум омадсиз старт билан бошланди. "Милан" эса аксинча, Бакканинг хет-трики туфайли ғалабага эришди. Италияда бу икки жамоа ўртасида ўйин кўпчиликни қизиқтириши табиий. Илгари икки жамоа ўзаро тўқнашадиган бўлса, оддий ўйин сифатида қараларди. Кейинчалик интрига юзага келиб, қизиқиш анча ошди. "Милан" ва "Наполи" баҳси мамлакатда дербилар қаторига қўшилди. Шанба куни бу икки клуб ўзаро ҳисоб-китоб қилади. Италия футболи ихлосмандлари учун ушбу баҳсни ўтказиб юбормасликларини айтиб ўтамиз.\nРФПЛ. "Краснодар" – "Локомотив" (Якшанба. Матч! ТВ, Наш Футбол. 21:15)\nРоссия Премьер-лигасининг навбатдаги турида Ўзбекистон терма жамоасининг икки нафар муҳим футболчиси ўзаро баҳслашади. Якшанба куни "Краснодар" жамоаси "Локомотив"га қарши тўп суради. Одил Аҳмедов ҳамда Виталий Денисов ўртасида ўзбекча дерби бўлиб ўтади. Шу ўйиндан кейин улар Тошкентда Сурияга қарши ўйинга тайёргарлик кўраётган Ўзбекистон терма жамоаси қароргоҳига етиб келишади. Кўрамиз, бу ўйинда қайси бир ўзбек футболчи ғалаба қозонади экан.\nЛа Лига. "Атлетик" – "Барселона" (Якшанба. 23:15)\nИспания чемпионати ихлосмандларини 2-турда "Атлетик" - "Барселона" ўртасидаги қизиқарли баҳс кутмоқда. Билбаоликлар доимо "Барселона"га жиддий рақиблик қилиб келган. Ҳаттоки, мағлуб қила олган. Дастлабки турда Луис Энрике шогирдлари "Бетис"ни янчиб ташлади. Эндиликда ўзига бирмунча қийин бўлган рақиб "Атлетик"га қарши тўп суради. Қолаверса, сафарда баҳс олиб боришига тўғри келади.\nЛига 1. "Монако" – ПСЖ (Якшанба. Матч! Футбол 1. 23:45)\nФранцузча "Эль-Классико"лардан бири "Монако ва ПСЖ ўртасида бўлиб ўтади. Аввалдан князликлар ПСЖга асосий рақиб бўлиб келишган. Кейинчалик улар ўз даражасида ўйин кўрсата олмай қолганидан кейин, "Лион" катта саҳнага чиққанди. Охирги йилларда "Лион" ҳам пасайиш давриин бошдан кечирмоқда. Эндиликда ПСЖга "Монако" жиддий рақиб бўлиб келмоқда. Бу жамоалар ўртасидаги баҳс Францияда дерби сифатида қаралади. Молиявий имкониятлари юқори бўлган икки клуб ўртасидаги драматик жангга ўтказиб юбормайсиз деган умиддамиз.\n«Реал» ўз уйида каталонларга ютқазди\nАПЛ. «Манчестер Юнайтед» меҳмонда «Фулҳэм»ни йирик ҳисобда мағлуб этди


БЕТАРТИБЛИК БОЗОРГА ХОСМИ?\nСўнгги янгиликлар 01.03.2019 330\nЁхуд “Қамаши файз”нинг файзсиз манзараси\nҚамаши тумани марказидаги деҳқон (озиқ-овқат) бозорининг номи “Қамаши файз”. Унга кириб борар эканмиз, бирор файздан дарак топмадик. У ердаги манзара ҳар қандай кишининг нафақат ушбу бозор, балки туман ҳақидаги фикрларини ҳам салбий оқимга буриб юборади.\nТаъкидлаб ўтиш жоизки, мамлакатимизда бозорлар фаолиятини йўлга қўйиш Ўзбекистон Республикаси Вазирлар Маҳкамасининг 2012 йил 28 августдаги тегишли қарори билан тасдиқланган “Ўзбекистон Республикаси бозорларида савдо фаолиятини ташкил этиш Қоидалари” асосида амалга оширилади, оширилиши шарт. Бу қонун талаби. Аммо “Қамаши файз” деҳқон (озиқ-овқат) бозорида бу қоидаларга амал қилинаётган ҳолатни деярли учратмайсиз.\nУнда белгиланган жойдан ташқарида савдо-сотиқ қилаётган кўплаб инсонларга дуч келдик. Бозор раҳбарияти эса бунга эътибор қаратаётгани йўқ.\nБозор дарвозасидан кириб, нега кўпчилик ташқарини маъқул кўришини тушунгандек бўлдик. Чунки, ичкаридаги аҳвол ҳам кўчадан яхши эмас экан.\nДиққатимизни бозорнинг қоқ ўртасида бир қоп олмани эски шолча устига тўкиб, мижоз чорлаётган сотувчилару, уларга ҳамроҳлик қилган ит тортди. Тўғриси, озиқ-овқат маҳсулотлари орасида ўралашиб юрган итни кўриб, тозалик, санитария қоидалари ҳақидаги талабларни эслаб ўтирмадик.\nБозорда савдо фаолиятини ташкил этиш қоидаларининг яна бир бандига кўра, юкларни ташиш учун мўлжалланган воситалар (контейнерлар)дан озиқ-овқат товарларини сотиш тақиқланади. Бироқ бу ерда ушбу талабга амал қилинишини ҳеч ким назорат қилаётгани йўқ.\nДеҳқон бозорларида ноозиқ-овқат товарларини сотиш ҳам қонун билан белгиланган тартибга зид. Аммо “Қамаши файз” деҳқон (озиқ-овқат) бозорининг каттагина ҳудудини ёйма кийим-кечаклар растаси эгаллаган. Бозор маъмурияти тушум ортидан тартибни унутган кўринади.\n“Ўзбекистон Республикаси бозорларида савдо фаолиятини ташкил этиш Қоидалари”нинг 25-бандида бозор раҳбарларининг мажбуриятлари белгилаб қўйилган. Унга кўра, бозор маъмурияти бозорда белгиланган савдо қоидаларига риоя этилишини назорат қилиши, деҳқон бозорларида сотувчиларни қатъий ажратилган савдо ўринлари бўйича жойлаштириши керак.\nАммо “Қамаши файз” деҳқон (озиқ-овқат) бозори маъмурияти ҳозирча бу қоидалар талабини таъминлаётгани йўқ. Натижада бозордаги усти ёпиқ, қонуний расталар бўш қолиб, ҳамма истаган жойида савдо қилмоқда.\nАгарда бу ҳолатлар туман марказидан олис, чекка бир ҳудудда бўлганида, эҳтимол тушуниш мумкин эди. Лекин ҳудуднинг қоқ ўртасидаги марказий деҳқон бозорида шунчаки тартибни, тозаликни, орасталикни таъминлаш наҳотки имконсиз?! Масъуллар, бозор маъмуриятини бу ҳолатлар қизиқтирмаётган кўринади. Аксинча, аҳвол бу даражага етиб бормасди.


Британия қироллик оиласи қайси жамоага мухлислик қилади?\nКиритилган сана: 2018-05-28 12:20\nБуюк Британиянинг олий насаб оиласи вакилларини доим бир қанча жамоалар билан боғлаб келишади. Дарҳақиқат улар қайси футбол клублари билан узвий боғланган?\nҚиролича Елизавета II, шаҳзодалар – Чарльз, Уильям ва Гаррилар йиллардан бери турли футбол жамоаларига содиқ мухлис бўлиб келишмоқда. Ҳатто улар жамоанинг асосий таркиби бўйича баъзи футболчи ва мураббийларга таъсир кўрсата олишлари ҳақидаги миш-мишлар учраб турибди.\nҚуйида монархия оиласи вакиллари қайси жамоага мухлислик қилишларини билиб олишингиз мумкин.\nЕлизавета II қайси жамоага мухлислик қилади?\nБуюк Британиянинг амалдаги бошлиғи Қиролича – Елизавета II йиллар давомида бир неча клубга мухлислик қилган. Ҳозирда кўпчилик уни “Вест Хэм” мухлисаси деб ўйлайди.\nАмалдаги қиролича қайси клубга мухлислик қилиши борасида нейтралликни сақлаб қолишга ҳаракат қилди. Аммо у 60-йиллардаги “Вест Хэм”дан завқланишини айтгач, кўпгина саволларга жавоб топилди.\nШунга қарамай, қиролича 2007-йилда “Букингем” саройида Арсен Венгер билан учрашганидан кейин “Арсенал”га ҳам меҳри бўлакча деган миш-мишлар пайдо бўлганди. Унинг Сеск Фабрегас билан хабарлашиб туриши эса бу овозаларни янада кучайтириб юборган эди.\nШаҳзода Чарльз қайси жамоага мухлислик қилади?\n2012-йилда шаҳзода Чарльз “Бёрнли” мухлиси эканлиги ушбу клубда хайрия ишлари олиб борганидан сўнг маълум бўлди.\nУ нега ушбу клубга мухлислик қилиши ҳақида сўралган саволга ўзига хос тарзда жавоб қайтарганди: “Бёрнли” бир неча бор синовларни енгиб ўтган ва мен бунда истакларимни қайта янгилаш ва ошириш йўлларини топишга ҳаракат қиламан.”\nБундай мақтовдан кейин “Бёрнли” ҳам жим қараб турмади. Шаҳзодага ВИП-ложадан мавсумий билет тақдим этилди.\nШаҳзода Уильям қайси жамоага мухлислик қилади?\nКембридж графи шаҳзода Уильям эҳтимол футбол дунёсидаги энг фаол вакили бўлса керак. У “Вилла Парк”ка болалигида келганидан бери, “Астон Вилла”нинг ҳар бир ўйинини ўтказиб юбормайдиган даражада мухлислик қилади.\n2006-йилда эса ҳатто у Англия Федерацияси президенти ҳам бўлган эди ва мунтазам равишда Англия термаси ва Англия Кубоги финалларини кузатиб борадиган бўлди.\nҚўшимча тарзда, шаҳзода “Сент Жорж Парк” футбол маркази ташкил этилишида ҳам бош-қош бўлган эди.\nШаҳзода Гарри қайси жамоага мухлислик қилади?\nШаҳзода Гарри Англияда футбол турнирларида ўз нейтраллигини сақлаб қолаётган қиролича оиласи вакили ҳисобланади.\nШунга қарамай, Янги Зеландияда маҳаллий болалар учун ўтказилган хайрия тадбирида “қироллик оиласининг кўпчилик қисми ...\nKAMILLAM 2018-05-30 15:02:54


«Танка» ҳаммани чув туширди... » Ўзбекистон янгиликлари – Zamin.uz\n16 июль 2019, 00:21\nТошкент вилоятининг Пискент туманида истиқомат қилувчи (фамилия ва исмлар ўзгартирилган) Ф.Чанглиева «танка» топганди денг. Унинг исми-шарифи Т.Тошматов бўлиб, абитуриентларни пойтахтдаги Олий ўқув юртларининг бирига грант асосида ўқишга киритиб қўйиш қувватига эга экан.\nУнга ишониб 4.100 АҚШ доллари бердилар. Шундан сўнг Т.Тошматов қорасини кўрсатса қани?! Пул ҳам ке-етди, талаба бўлиш ҳам насияга қолди.\nКутилганидек Ф.Чанглиева чув тушгани ҳақида ҳуқуқ-тартибот идораларига ариза билан мурожаат қилиб, «нажот» сўради. Натижада, Т.Тошматов қўлга олиниб, ЖКнинг 168 (фирибгарлик) ва 211 моддаларида (пора бериш) кўрсатилган айбловлар жиноий жавобгарликка тортилади. Суд ҳукмига кўра унга бир неча йиллик озодликдан маҳрум этиш жазоси тайинланади.\nБир қараганда, оддий ва амалиётда доимо учраб турадиган ҳолат. Бундай ҳолатлар, афсуски, ҳаётда тез-тез учрайди. Лекин масаланинг яна бир муҳим томони бор.\nФирибгар ўз жазосини олди. Лекин шу билан воқеа тугагани йўқ. Воқеанинг жабр дийдаси бўлган аёл Ф.Чанглиева шу билан енгил тортди деб ўйлайсизми? Йўқ, аксинча! Унинг муаммолари кейин бошланди. Унга нисбатан ҳам ЖК нинг 211-моддаси, яъни пора беришда ифодаланган ҳаракати учун жиноят иш қўзғатилди.\nМаълумки, қонунга кўра, пора олган ҳам, берган ҳам, ҳатто шунга уринган ҳам жавобгарликка тортилади. Шундай экан, энди Ф.Чанглиева суднинг ҳукми билан ўзи берган 4.100 АҚШ долларининг сўмга нисбатан қийматида пора предметини давлат бюджетига тўлашга мажбур бўлди.\nМажбурий ижро бюросининг Пискент бўлими давлат ижрочилари олиб борган мажбурий ижро ҳаракатлари натижасида пора предмети – 4.100 АҚШ доллари Ф.Чанглиеванинг мол-мулкига қаратилди...\nЁқимсиз воқелик, тўғрими? Начора, қонуннинг талаби қаттиқ.\nЯнгиликлар » Жамият » «Танка» ҳаммани чув туширди...\n19:06 Ўқишга киритиб қўйишни ваъда қилиган уддабурон “танка” қўлга олинди\n14:09 Яккасарой туманида олий ўқув юртига киритиб қўйишни ваъда қилган фирибгар аниқланди\n14:52 Ўзбекистондаги нуфузли ОТМга кирмоқчи бўлган талабадан 40 минг доллар талаб қилишди


ҚИДИРУВДА БЎЛГАН ОТАДАН 6 ЙИЛЛИК АЛИМЕНТЛАР УНДИРИЛДИ — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Hodisalar/ҚИДИРУВДА БЎЛГАН ОТАДАН 6 ЙИЛЛИК АЛИМЕНТЛАР УНДИРИЛДИ\nҚИДИРУВДА БЎЛГАН ОТАДАН 6 ЙИЛЛИК АЛИМЕНТЛАР УНДИРИЛДИ\nФуқаролик ишлари бўйича Термиз туманлараро судининг 2013 йил 25 февралдаги буйруғига асосан Қизириқ туманида яшовчи Ш.Х.дан бир нафар вояга етмаган фарзандининг моддий таъминоти учун алимент ундириш белгиланган.\nБироқ, фарзандлари олдида бурчини бажариб қўйишни унитган ота алимент тўлашдан бўйин товлаб қочиб юрганлиги сабабли Бюронинг Қизириқ туман бўлими томонидан унга нисбатан қидирув эълон қилинган.\nТезкор қидирув тадбирлари давомида Ш.Х. Қумқўрғон туманидан қидириб топилиб, ижро ҳаракларини давом эттириш учун давлат ижрочисига топширилган.\nБюронинг туман бўлими давлат ижрочилари томонидан 2013 йилдан бери тўланмаган алимент қарздорлигини ҳисоблаб уни тўлаб қўйишлиги, акс ҳолда тўпланган ҳужжатлар судга тақдим этилиши тушунтирилди.\nБундан тўғри хулоса чиқариб, бу пулларни. бегонага эмас, балки ўзининг фарзандига бераётганлигини тушуниб етган Ш.Х. жами алимент қарздорлигини тўлиқлигича яъни 18 миллион 500 минг сўмни тўлаб берди.\nШунингдек, фуқарога нисбатан эълон қилинган қидирув қарори бекор қилинди.\nСурхондарё вилоят ҳокимлиги матбуот хизмати\nДушанба куни Сурхондарёда ҳаво ҳарорати 11 даражагача совиб кетиши кутилмоқда\nФарғонада қора банкирлар суд олдида жавоб берди\nКўза кунида синади…ми? Ёхуд “аср”га татигулик бир кун ҳақида…\nТелефон сотувчиси 10 йилга қамалиши мумкин


Ўзбекистон Республикаси Президенти Шавкат Мирзиёев саноатни ривожлантириш, нефть-газ маҳсулотлари ишлаб чиқариш ва истеъмолчиларга мунтазам етказиб бериш борасидаги ишлар таҳлилига бағишланган йиғилиш ўтказди.\n“2018 йил 14 октябрь куни мени мобил телефонимга СМС келди. СМСни ўқиб кўрсам, 1 йилдан 5 йилгача муддатга, йиллик 8% дан 16 % гача, 30 % олдиндан тўлов билан автомобиль ва уй-жойларни олиб берамиз, деган хабарни ўқидим. Телефон орқали “Умид...\nСирдарёлик микроавтобус ҳайдовчилари билан юзага келган муаммо бўйича расмий баёнот берилди\nТаҳлиллар шуни кўрсатмоқдаки бугун мамлакатимизда фойдаланиш муддати 15 йилдан ошган 351 та автобус мавжуд.\nКартинг бўйича Тошкент шаҳар очиқ Кубоги иккинчи (финал) босқич мусобақаси ўтказилди\nЎзбекистон мудофаасига кўмаклашувчи “Ватанпарвар” ташкилоти томонидан Тошкент вилоятининг Қибрай туманида жойлашган “Роҳат” картодромида картинг спорти бўйича Тошкент шаҳар очиқ Кубоги биринчи босқич мусобақаси ўтказилди. Унда Тошкент шаҳар, Гулистон, Навоий, Наманган, Тошкент вилоятлари спорт клублари спортчилари ўзаро куч синашди.\nШеробод туманига янги ҳоким тайинланди\n22 октябрь куни Халқ депутатлари Шеробод тумани Кенгашининг навбатдан ташқари сессияси ўтказилди. Унда вилоят ҳокими Тўра Боболов, туман Кенгаши депутатлари, вилоят ва туман ҳокимликлари вакиллари, корхона ва ташкилотлари раҳбарлари, шунингдек, Ўзбекистон Республикаси Президентининг маcъул ходими Абдулла Турсунов иштирок этди.\nУнда қайд этилишича, 2019 йилнинг январь-сентябрь ойларида жами ишлаб чиқарадиган саноат таркибида машина ва ускуналарни ишлаб чиқариш, таъмирлаш ва ўрнатиш, автотранспорт воситалари, ярим прицеплар ва бошқа тайёр буюмларни ишлаб чиқариш соҳаси - 21,6 фоиз (2018 йилнинг январь-сентябрь ойларига нисбатан физик...\nЎзбекистонда Chevrolet Onix модели ишлаб чиқариладими?\nЎзбекистонда Chevrolet Onix товар белгисини рўйхатдан ўтказиш учун ариза берилди.\nДавлат қабул комиссияси “Саҳродаги мўъжиза”ни қабул қилди\nҚандим газни қайта ишлаш мажмуасида инвестиция лойиҳаси объектларини фойдаланишга қабул қилиб олиш бўйича давлат комиссиясининг йиғилиши бўлиб ўтди. Унда “Қандим конлар гуруҳида газни қайта ишлаш мажмуаси қурилиши ва ишга туширилиши” инвестиция лойиҳаси тўлиқ қуриб битказилиб, тақдим этилгани муносабати билан Давлат...\nЕр юзининг сайқали. Бугун Самарқанд шаҳри куни\nСоҳибқирон Амир Темур 1370 йилда Самарқандни ўз давлати пойтахти қилиб танлагач, бу ерда бир-биридан гўзал, бетакрор обидалар — кўркам жоме масжиди, Кўксарой, Бўстонсарой, Шоҳизинда каби иншоотларни бунёд эттирди ва атрофида 12 боғ-саройни яратди. Шу тариқа Самарқанд бетакрор шарқона қиёфаси, бой...\nShowing 1-20 of 684 items.


Сирожиддин Саййид. “...Бир мутаржим хокисор” (2007) - www.ziyouz.uz\nБош саҳифа МатбуотҲозирги давр матбуотиСирожиддин Саййид. “…Бир мутаржим хокисор” (2007)\nСирожиддин Саййид. “…Бир мутаржим хокисор” (2007)\nНизом Комиловни илк кўрган киши: “Шоир бўлса керак”, деб ўйлайди. Иккинчи бора кўрганда: “Мумтоз адабиёт бўйича олиму фозил одам”, деган хулосага келади. Яна бир маротаба суҳбатлашса: “Замонавий шеъриятнинг катта билимдони, бекин, беғараз, софдил ва меҳрпарвар бир мунаққид билан танишиб қолдимми?”, деган хаёлга боради.\nЙигирма-ўттиз йиллар аввал у кишини билмаган, танимаган талаба-шоирлар, бошқа ижодкорлар — ҳаммамиз шундай ҳолатларга тушганмиз. Йигирма-ўттиз йиллар аввал гуриллаган адабий давраларда шеър айтиб ҳаммамизни ҳайратлантирган, хайрихоҳлиги ҳам ноёб талантдай барчамизга таъсир этган, адабиётга ишончимизни мустаҳкамлашга ёрдам берган. Бировларнинг шеърини меҳр билан, сидқидилдан хурсанд бўлиб айтиб юришни шу акамизда кўрганмиз.\nБу гапларнинг ҳаммасига устоз Абдулла Ориповнинг эътирофини зарчопон қилиб кийдириш мумкин: “Низом Комилов — шеъриятни руҳан, қалбан ҳис этадиган, тушунадиган камдан-кам инсонлардан бири”.\nҒафур Ғулом номидаги нашриётнинг йўлакларию деворларига тил битса агар, Низом аканинг овози билан қанчадан-қанча ғазаллару мухаммасларни айтган бўларди. Ишхонага эрталаб шеър билан кириб келиб, оқшом шеър айтиб чиқиб кетадиган штатсиз шоир ҳам Низом ака бўлган. Йўлакдан шеърнинг қироати эшитилса агар, нашриётнинг назмий маликаси Назмихон опа: “Ана, Низом ака келяптилар”, дея дарҳол насрий таҳликага тушган.\nНавоий кўчаси, Ғафур Ғулом нашриёти. Қанча улуғ зотларнинг излари қолган, не-не устозларнинг товушлари янграган азиз маъво. Беихтиёр Абдулла аканинг бир даврада айтиб берганлари, ҳали битказилмаган “Навоий кўчаси” номли достони ёдга келади. Риндона қиёфали бир мутаржим киши ҳам шу оралиқда сўз излаб юргандай туюлади.\nҲар хил зотларнинг турли қиёфалари, феълу атворию турфа хатти-ҳаракатларидан Низом акага уйқашлик излайман. Муҳаммад Юсуф у кишини яхши кўрарди, Низом ака ҳам Муҳаммад Юсуфни яхши кўради. Тасаввур қилиш мумкин: раҳматли шоиримизга умр вафо қилиб, етмишга кирганида, худди ҳозирги Низом аканинг ўзгинаси бўлиб қоларди. Чапанифеъллиги, шеърпарастлиги учун Расул Ҳамзат бобо ҳам яхши улфат сифатида ўз даврасига қабул қилиб, ўнг ёнбошидан жой бериши мумкин эди. Ва албатта, Гуржистоннинг улуғ адиби Нодар Думбадзе бу киши билан ака-ука тутиниб, қўлларига шароб тўла шоҳқадаҳни тутқизганча, бошларига қофқозча чўгирмак, елкаларига кенг қанотли узун гуржи чакмонини кийдирган бўларди. Низом ака, батоно Низом Комил!\nТаржимонлик, адабий мутаржимлик, касб ё ҳунар эмас, бу санъат, меҳр ва маҳорат, муҳаббат, изтиробдир. Низом акамиз мисолида биз қисматга айланган мутаржимликни ҳам кўриб турибмиз. Рус шоираси Белла Ахмадуллинанинг: “Мутаржимлик — бир инсоннинг иккинчи инсонга муҳаббатидир”, деган таърифи бор. Бунга адабиётга муҳаббат ҳам қўшилса, таржима қилинган китоб ҳақиқий маънода санъат асарига айланади.\n“Тафаккур” журналининг шу йилги 2-сонида Нодар Думбадзенинг Низом Комилов таржимасида “Кўрнамак” номли ҳикояси чоп этилди. Таржимон оғамизнинг ҳикоя олди берилган изоҳ сўзига эътибор қилинг: “Адабиёт қизиқ нарса-да! Яхши ёзувчи ёки яхши бир асар, орадан қанча йил ўтмасин, оҳанрабодек ўзига чорлаб тураверади. Мен учун ана шундай адиблардан бири — Нодар Думбадзе. Эҳтимол, унинг бир неча асарини (“Абадият қонуни”, “Оқ байроқлар”, “Кукарача”, “Ҳелладос”) ўзбек тилига ўгирганим туфайли бу ёзувчига асир бўлиб қолгандирман. Думбадзе дунёдан ўтганига чорак аср бўляпти, лекин у менга ҳамон ғойибона ҳамроҳ, суҳбатдош. 1995 йили адибнинг “Ҳелладос” ҳикоясини таржима қилганимдан сўнг “Бўлди энди, Думбадзени тинч қўяман, ортиқ безовта қилмайман”, деб ўзимга сўз берган эдим. Бўлмади. Орадан ўн икки йил ўтиб, яна унинг “эшиги”га бош уриб бордим…”.\nИнсоннинг инсонга, адабиётга муҳаббати шунақа бўлади.\nБировларнинг кўнглида бошқаларга нисбатан нафрат қўзғотиш, ёмон таассурот қолдириш жуда осон, бироқ бошқалар, ҳатто бутун бошли миллат ҳақида эзгу туйғулар, инсоний меҳр-муҳаббат уйғота билиш ҳамманинг ҳам қўлидан келавермайди. Бу олижаноб ишни амалга оширишда адабиётнинг роли ва аҳамияти нақадар беқиёс эканлигига жаҳон маданиятида мисоллар талайгина. Нодар Думбадзенинг юқорида таржимон ўзи айтиб ўтган асарларининг ўзбек тилига қойилмақом таржима этилиши — шак-шубҳасиз катта воқеа бўлди. Бу асарларнинг кенг китобхонлар оммаси томонидан чанқоқлик билан кутиб олиниши, авваламбор, адабиётсевар элимизнинг нозик дидини намоён этса, иккинчидан, мутаржимнинг юксак маҳоратидан далолатдир.\nЁзувчи акамиз Эркин Аъзамнинг “Тафаккур” журнали жамоаси номидан Низом Комиловнинг етмиш ёшга тўлиши муносабати билан билдирган қутловида шундай сўзларни ўқиймиз: “Ўн тўрт йиллик тарихи мобайнида журналимизда эълон қилинган ўнлаб энг сара наср жавоҳирларининг моҳир таржимони Низом Комилов бўлади. У киши ўзбек тилида жаранглатган асарларни ўқиб, “Ана энди буни қайта аслиятга ўгирмоқ керак!” дея тан бермасдан иложингиз йўқ”.\nШу туфайли Нодар Думбадзе бизга ўз оғамиздай азиз ва қадрли бўлиб қолди, унинг қаҳрамонлари Бачана, Мария, Кукарача, Жамол ва Янгулиларни ўз ака-ука, опа-сингилларимиздек яхши кўриб қолдик. “Абадият қонуни” романи асосида суратга олинган кўп қисмли видеофилм Ўзбекистон телевидениеси орқали намойиш этилган кунларда одамлар кейинги оқшомни интиқлик билан кутганлари, таниқли санъаткоримиз Эркин Комилов бир неча муддат халқ орасида “батоно Бачана” номи билан машҳур бўлиб юрганлари ҳали ёдимизда.\n“Hellados” — Нодар Думбадзенинг энг гўзал, дардли ҳикояларидан бири. Уни мухтасар қилиб ор-номус, ғурур, Ватан ҳақида жозиб ва мунгли қўшиқ, дейиш мумкин. Бу сўз — “Эллада” — грузин тупроғида униб-ўсган грек фарзанди Янгулининг кўкрагида нақш этилган.\n“— Аъзойи баданим жимирлашиб кетди. Бунақа сўзларни умримда биринчи марта эшитаётган эдим.\n— Бу нима бўлмаса? — Мен Янгулининг кўкрагини очиб, баланд овозда ўқидим: — Hellados.\n— Бу — нақш, Жамол. Ватан — ичкарироқда, нақд юракнинг ўзида! — Янгули қўлини кўксига қўйди”.\nНизом акамизнинг сўзга, бадиий асарга ишқи, муҳаббати ҳам шундай — ичкарироқда, нақд юракнинг ўзида.\nЮқорида оғамизнинг шоирлигига, шоирона рафторларига андак ишора қилиб ўтган эдик. Дарҳақиқат, у кишининг газал ўқишлари, шеъру шеъриятни севишлари, гоҳи-гоҳи жунунваш назмий ҳолатлари унча-мунча одамни шеърпараст қилиб қўяди. Бир куни қўнғироқ қилиб, ҳол-аҳвол сўрашиб бўлганимдан сўнг, “Нима қилиб юрибсиз ўзи, мана бу ғазални эшитсангиз-чи?!”, дебон ҳазрат Навоийдан икки байтни ўқиб берди:\n— Жунун водийсиға мойил кўрармен\nТилармен бир йўла бузмоқ\nФалак бедодидин гарчи мени\nхокий ғубор ўлдум,\nКўрдингизми ғазални! Ғазал мана шунақа бўлади. Сиздан илтимосим шунга бир мухаммас боғласангиз…\nИчимда: “Ҳазрат бобога мухаммас боғлаш осон экан-да…”, деб турган бўлсам-да, таклифни қабул қилганимни, уриниб кўришимни айтдим. Орадан бир ҳафта ўтар-ўтмас беҳаловат акамиз яна сим қоқди:\n— Қанақа одамсиз ўзи? Қағларда юрибсиз? Мухаммас битдими? Шундай шеърни эшитиб олиб, жимгина юрганингизга ҳайронман, — дея ўша ғазалнинг икки байти билан яна менинг ичимга чўғ ташлаб қўйди:\nДеманг қай сори азм эткунг,\nманга йўқ ихтиёр, охир\nҚазо илгига бермишмен инони ихтиёримни.\nТуганди ашки гулгун,\nэмди қолмиш заъфароний юз,\nФалак зулми бадал қилди\nхазон бирла баҳоримни…\nМен ваъда берганим мухаммасим ҳали Ҳирот — Термиз — Шошни йўлида, баҳорми, куздами — қачон ёзилади билмадим, бироқ ҳавода шеърий кайфият уфуриб турган соғинчли кунларнинг бирида биз бошқа бир мухаммасни ўқимоққа муяссар бўлдик. Бу Низом Комилнинг Муқимий бобонинг машҳур ғазалига боғлаган мухаммаси эди. Кўнгил бир ёришди-ей!\nСоқиё, тўлдир қадаҳ, бир ўлтириб айлай дуо,\nШоҳ бўлармиш ичса ҳар ким ҳам қашшоқ, гадо,\nКулма асло кўҳна дардим бедаводин бедаво,\nНавбати жомим тўла қуйғил карамдин, соқиё,\nҲар қадамда то қилай юз лағзишу мастонаман.\nМайли, сўй, ўлдир мени,\nкам бўлса шунча оҳу зор,\nДорга осгил, ўтга ташла,\nкўзга дунё тангу тор,\nМен на шоир, на жаҳонгир,\nбир мутаржим хокисор,\nМулки Ҳинду Марвдин\nкелсам топардим эътибор.\nШул эрур айбим Муқимий\nИзоҳга ўрин бўлмаса керак. Заҳматкаш акамизнинг уйғоқ кўнглини шарҳ этмоққа эҳтиёж йўқ: олим десангиз — олимона, шоир десангиз — шоирона, ҳар бир сўз дил торидан чертиб-чертиб олинган — ҳам шарқона, ҳам мутаржимона. Мавлоно Жалолиддин Румий бобомиз ҳам хўб айтган эканлар: “Оқилу орифлар ичра бирма-бир, Айланаркан дил мисоли таржимон”.\nЭлнинг оқилу орифлари аро Низом аканинг ўз номи, обрў-эътибори бор. Муҳташам қасрларимиз, осмонўпар айвонларимиз қаторида мутаржим акамизнинг йигит умрини сарфлаб, ҳаётнинг роҳат-фароғатидан кечиб, қалб қони, кўз нури, чексиз-чексиз заҳматлар, орзу ва изтироблардан тиклаган ўз иморати бор: таржима дейишга тил бормайди — гўзал-гўзал асарларию меҳру муҳаббатга тўла етмиш йиллик сермазмун, нурли, шукуҳли умри. Бу томони ҳам бардамлик била бардавом бўлсин, деймиз.\nРаҳматли Муҳаммад Юсуфдан Низом акага бағишланган бир шеър эсдалик қолган: “Биз тилмочсиз бир-биримиз тушунгаймиз, шароб ичмай ака-ука тутингаймиз”. “Абадият қонуни” романининг хотимасида эса шундай бир парча бор: “Бачана суратни столга ташлади… Бирдан дунё кўзига қоронғу кўриниб кетди… Юраги бўм-бўш бўлиб қолган Бачана ўртоқларидан биронтасига қўнғироқ қилиб, дардлашиш ниятида телефон трубкасига қўлини узатди. Аммо биронта ҳам рақамни эслай олмади, ҳатто бирорта дўсти бор-йўқлигига ҳам ақли етмай қолди…”.\nНизом аканинг яна бир давлати шундаки, у кишининг дўсту ёри, биродар қадрдонлари, азизларию яқинлари беҳад бисёр, яна шунча чиройли асарларга ҳаммамизни дўст қилиб қўйганлари таҳсин-тасанноларга лойиқ. Мухаммасга қарзлигимизни ёдда тутган ҳолда, ҳозирча жайдари бармоқ вазни билан хокисор акамизни муборакбод этамиз:\nҲижрон бўлди менинг ошу ғизом, ака,\nҚалб биландир доим баҳсу низом, ака,\nМен қалб десам —\nқирқ чайқалиб, қирқ қалқдингиз,\nЎз қалбидан ризою норизом, ака.\nОю йиллар доим шундоқ айқаш-уйқаш,\nБу дунёда ўзи йўқ интизом, ака.\nНе бўлса ҳам юз ёшгача соғ бўлгайсиз,\nКўнгилларнинг таржимони Низом ака.\n«Ўзбекистон адабиёти ва санъати» газетасининг 2007 йил 49-сонидан олинди.\n← Аввалги Аввалги Ўрозбой Абдураҳмонов. Бердақ дунёси (2007)\nКейинги → Кейинги: Мамасоли Жумабоев. Одоб ва офтоб куйчиси (2007)


Телевидения | Megadunyo.Uz\nАвтор: megadunyo 0 Комментариев алоқа, антенна, масофа, сигнал, телекамера, телеминора, узатгич\nЁруғлик, ранг ва товушни электр сигнлларига айлантириш телевидениянинг асоси ҳисобланади. Бу сигналлар радиотўлқинлар ёки ерости кабеллари орқали бизнинг уйимизга етказилади. Бу ерда уларни телевизорларимиз товуш ва тасвирларга айлантиради.\nТелевизор телестанция сигналларини қабул қилади ва уни экранга тасвир ҳолида жўнатади. Тасвир товуши динамиклар орқали таралади.\nТелекамералар тасвирга олиш учун ишлатилади. Оператор босмага ёзилаётган тасвирни кузатиб боради.\n1928-йил 26-июлда Тошкент Университети биносига алоқа узатгич ва ундан 20 метр масофадаги бинога алоқа қабул қилгич ўрнатилди. Комиссия икки гуруҳга бўлинди: биринчи гуруҳ алоқа узатилишини, иккинчиси — қабул қилинишини кузатди. Кундузги соат 12 да биринчи расмий телесеанс: комиссия гуруҳи ўз кўзлари билан ҳаракатланувчи сурат радиоэлектрон «телефото» ни мароқ билан томоша қилдилар.\nНима учун журналист бошловчилар дастурни тўғри камерага қараб олиб боради, ҳеч қандай ёзувли матнларсиз тутилмасдан гапиради? Чунки уларнинг матнлари камера олдидаги экран телесуфлёрда ўрнатилган бўлади.\nТелеминора телевизион сигналларни узатувчи воситадир. Унинг учида узатувчи антенналар ўрнатилган. Телеминоранинг ингичка қисмида радио ва телевизион қурилмалар жойлаштирилган. Телеминора қанча баланд бўлса, телевизион узатмалар шунчалик сифатли бўлади.\n14.09.2016 megadunyo 0


Ўтишлар сони: 948\nКострома вилояти табиат музейи 12+\nРасмий сайтда - музей тарихи, кўргазма, янгиликлар ва бошқа маълумотлар берилган. Коллекция ва экспозициялар берилган.\nЎтишлар сони: 947\nPsy.uz - Бепул психологлар маслаҳатлари Tas-IX12+\nҚашқадарё вилояти адлия бошқармаси Tas-IX12+\nФуқароларнинг конституциявий ҳуқуқ ва эркинликларини ишончли ҳимоя қилишни, қонун устуворлиги, давлат ҳокимияти ва бошқаруви органлари, ҳуқуқни муҳофаза қилувчи органдир.\nЎтишлар сони: 942\nСураткаш Артем Кашкановнинг сайти 12+\nСураткаш Артем Кашкановнинг муаллифлик сайти. Сураткашлар учун фойдали сайт. Суратга олишда учрайдиган катта-кичик муаммолар ҳақида батафсил.\nTиббий каталог Tas-IX12+\nMKU.uz Ўзбекистон тиббий каталоги бўлиб, тиббиёт муассасалари электрон базасини тақдим этади.\nЎтишлар сони: 923\nЎтишлар сони: 920\nОлтой маданияти ва санъати, тарихи адабиёти давлат музейи 12+\nОлтой маданияти ва санъати, тарихи адабиёт давлат музейи 1989 йил 8 сентябрь куни Барнаул шаҳридаги Олтой ҳудуди ўлкашунослик музейидаги адабий-бадиий коллекциялари асосида ташкил қилинган.\nAnons.uz - Ўзбекистон янгиликлари сайти 12+\nЎзбекистон янгиликлари: сиёсат, иқтисодиёт, маданият, спорт, жамият, воқеалар ва АК технологияси.\nЎтишлар сони: 907\nТАТУ Урганч филиали Tas-IX12+\nТошкент ахборот технологиялари университети Урганч филиалининг расмий веб сайти.\nЎтишлар сони: 897


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Лас-Вегасда қамоққа олинган британиялик Трампга суиқасд уюштириш ниятида бўлганини айтди\t12:01, 21 июнь 2016\tРеспубликачилар партияси томондан АҚШ президентлигига номзоди кўрсатилган Дональд Трамп тарафдорлари Лас-Вегасда ўтказаётган митинги пайтида қўлга олинган британиялик эркак бир йилдан бери Трампга қарши суиқасд ўтказишга тайёрланиб келганлигини тан олди, деб хабар берди “Gazeta.ru” нашри.\nБританиялик Майкл Сэнфорд 18 июнь, шанба куни Лас-Вегасда ўтказилаётган митинг пайтида полиция ходимининг қуролини тортиб олишга ҳаракат қилган. Эркак қўлга олингандан кейин Трампга суиқасд уюштириш мақсадида Лас-Вегасга Калифорния штатидан келганлигини маълум қилган. Майкл Сэнфордда Британия ҳайдовчилик гувоҳномаси бўлиб, у 18 ойдан бери АҚШ ҳудудида бўлган. Суд Сэнфордни гаров эвазига чиқаришдан бош тортди. Суд ҳужжатларида Сэнфорд Трампга суиқасд уюштириш мақсадида бир йилдан бери қулай вазиятни кутганлиги кўрсатиб ўтилган. Сэнфорд Лас-Вегасга келишдан илгари ўқ отиш полигонига бориб, аввал қуролдан фойдаланмаганлиги туфайли ўқ узишни машқ қилган.


Шри-Ланкадаги теракт қурбонлари сони 300 нафарга яқинлашди\nЖаҳон 10:50 / 22.04.2019 7175\n21 апрель куни Шри-Ланкада Пасха байрами вақтида черковларда ва меҳмонхоналарда содир этилган 8та портлаш оқибатида ҳалок бўлганлар сони 290 нафарга етди. The Hindustan Times нашри хабарига кўра, 500 нафарга яқин киши жароҳатланган ҳолда шифохоналарга ётқизилган.\nNews First нашри тарқатган хабарга кўра, айни вақтга келиб терактларга алоқадорлиги гумон қилинган 24 киши ҳибсга олинган. Қўлга олинганлар маҳаллий аҳоли вакиллари бўлиб, ҳозирда уларнинг «чет элдаги алоқалари» текширилмоқда.\nReuters агентлиги манбаси хабар беришича, портлашлар содир этилган вақтда мамлакат президенти Майтрипала Сирисена хорижда бўлган, у 22 апрель куни Миллий хавфсизлик хизматининг шошилинч йиғилишини чақирган. Унда мамлакат бош вазири Ранил Викрамасингҳ ҳам қатнашади.\nШри-Ланкадаги портлашлар Пасха байрами маросимида маҳаллий вақт билан соат 8:45да содир бўлган. Учта черков ва учта меҳмонхонага ҳужум қилинган. Еттинчи ва саккизинчи ҳужумлар бир неча соатдан сўнг, улардан бири якшанба куни одам гавжум бўладиган Коломбо шаҳарчасида жойлашган ҳайвонот боғи яқинида амалга оширилган.\nЯна бир ҳужум, оролнинг энг йирик халқаро аэропорти Бандаранаике яқинида амалга оширилиши мумкин эди, аммо ҳарбийлар портловчи мосламани йўқ қилишга муваффақ бўлишган.\nҲуқуқ-тартибот органлари маълумотларига кўра, ҳужумларнинг деярли барчаси худкуш-террорчилар томонидан содир этилган. Полициячилар террорчиларни ташиш учун фойдаланилгани гумон қилинаётган бир юк машинасини ҳам тўхтатишган.\nҲозирча бу терактлар учун жавобгарликни ҳеч бир ташкилот ўз зиммасига олмади.


Танқидий ва таҳлилий руҳда ўтди – Сурхон тонги\nБош саҳифа / Жамият / Танқидий ва таҳлилий руҳда ўтди\nФеврал 23, 2018\tЖамият Изоҳ қолдириш 642 Кўрилди\nМуҳтарам Президентимиз ўтган йил 12 июлда Олий Мажлис Қонунчилик палатасидаги йиғилишда “Парламентимиз ҳақиқий демократия мактабига айланиши, ислоҳотларнинг ташаббускори ва асосий ижрочиси бўлиши керак” номли маърузасида депутатлар ва партиялар олдида турган устувор вазифалар ҳақида кўрсатма ва тавсиялар берганди.\nШундан келиб чиққан ҳолда мамлакатимизда фаолият олиб бораётган партиялар ўз фаолиятини бутунлай ўзгача руҳда олиб бормоқда.\nТермиз давлат университети қошидаги академик лицейи мажлислар залида Ўзбекистон “Миллий тикланиш” демократик партияси вилоят Кенгашининг ўтган йил амалга оширилган ишлар якуни ва жорий йилдаги устувор вазифаларга бағишланган ҳисобот йиғилиши бўлиб ўтди. Унда партиянинг вилоят, туман, шаҳар Кенгаши депутатлари, фаоллари ҳамда ОАВ ходимлари иштирок этди.\nКун тартибидаги асосий масала юзасидан партия вилоят Кенгаши ижроия қўмитаси девони раҳбари С. Абдураимов, сенатор Ш. Орипова, партия марказий ижроия қўмитаси котиби Ҳ. Ражабов, партия вилоят Кенгаши раиси ўринбосари С. Турсуновлар маъруза қилдилар.\nЎтган йили партия гуруҳлари ва депутатлар ташаббуси билан 37 нафар мансабдор шахснинг ҳисоботи тингланган. Жисмоний ва юридик шахслардан тушган 200 та мурожаатнинг 73 таси партия кўмагида ижобий ҳал этилган. 66 тасига ҳуқуқий маслаҳат берилиб, 61 таси тегишли ташкилотларга юборилган. Ўтган йилга нисбатан партия аъзолари сони 751 нафарга кўпайган. Шунингдек, 16 та бошланғич ташкилоти очилган. Лекин Бойсун, Денов, Шеробод, Қизириқ туманларида бирорта ҳам бошланғич партия ташкилотлари ташкил этилмаган.\nМузокараларда сўзга чиққанлар эришилган ютуқлар билан бирга камчиликларни ҳам очиқ-ойдин танқид қилди. Ҳисобот йиғилишида кун тартибидаги масалалар юзасидан тегишли қарор қабул қилинди.\nОлдинги Тадбиркорлар боғча қураяпти\nКейинги “Стоянка” масаласини ким ҳал қилади?\nФеврал 13, 2018\t9,592\nЭнг ибратли келин ким?


Иккинчи ҳадис: (15) ҳадисдан олинадиган айрим фойдалар\nBy Шайх Саидаҳмад Нуриддин on 10/22/2016 АЛ-АРБАУН АН НАВАВИЙЯ ҲАДИС\nКимда ким эътиборсизлик қилиб, закот бермасдан вафот этса, қолдириб кетган мол-мулкидан закот бериладими ёки йўқми?\n11. Гапда тадрижий равишда қуйидан юқорига кўчиб ўтиш. Зеро, ислом мартабаси иймон мартабасига нисбатан қуйироқдир. Чунки ҳар қандай инсон сиртида мусулмон бўлиши мумкин. Аллоҳ таоло айтади: “Аъробийлар: “Иймон келтирдик”, дедилар. (Эй Муҳаммад, уларга) айтинг: “Сизлар иймон келтирганларингиз йўқ, балки сизлар: “Мусулмон бўлдик – бўйсундик”, денглар, чунки ҳануз иймон дилларингизга кирган эмасдир” [Ҳужурот: 14]. Иймон эса осон иш эмас. Аллоҳ иймонимизни чин қилсин! Зеро, иймон қалбда бўлиб, иймон сифати билан сифатланиш бениҳоят мушкул.\nМазкур масалада салафи солиҳлар айтган гапни айтамиз: агар ёлғиз иймон сўзи зикр қилинса, унга ислом тушунчаси ҳам киради. Аксинча, фақат ислом сўзи зикр қилинса, иймон тушунчасини ҳам ўз ичига олади. Шунга кўра, Аллоҳ таолонинг “Сизлар учун фақат исломни дин қилиб танладим” [Моида: 3], шунингдек, “Агар Сиз билан (дин ҳақида) тортишсалар: “Мен ва менга тобе бўлган кишилар Аллоҳга мусулмон бўлдик – Унга бўйсундик”, деб айтинг!” [Оли Имрон: 20], деган сўзларидаги ислом сўзи иймонни ҳам ўз ичига олади.\nБироқ бу икки сўз биргаликда зикр қилинса бир-биридан фарқли икки тушунчани ифода этади. Ислом зоҳирдаги сўзлар ва ташқи аъзолар воситасида бажариладиган амалларни ўз ичига олса, иймон эса ботиндаги қалб эътиқоди ва амалларини мужассам этади. Бунга биз шарҳлаётган ҳадис яққол мисол бўлади. Шунингдек, Аллоҳ таолонинг қуйидаги сўзи ҳам ислом ва иймон сўзлари биргаликда зикр қилинганда бир-биридан фарқли тушунчаларни ифода этишига ёрқин мисоллардан биридир: “Аъробийлар: “Иймон келтирдик”, дедилар. (Эй Муҳаммад, уларга) айтинг: “Сизлар иймон келтирганларингиз йўқ, балки сизлар: “Мусулмон бўлдик – бўйсундик”, денглар, чунки ҳануз иймон дилларингизга кирган эмасдир” [Ҳужурот: 14].\nШу ўринда бир эътироз туғилиши мумкин. Биз “бу икки сўз биргаликда зикр қилинса бир-биридан фарқли тушунчаларни ифода этади”, дедик. Ҳолбуки, қуйидаги оятларда бундай бўлмаяпти, унда ислом ва иймон сўзлари бир маънода ишлатилганку? Аллоҳ таоло Лут алайҳиссалом қавми тўғрисида шундай дейди: “Шундай қилиб, Биз у жойдаги мўминларни чиқариб юбордик. Бироқ у жойда бир хонадондан (яъни, Лут пайғамбар хонадонидан) ўзга мусулмонларни топмадик” [Зориёт: 35-36].\nЖавоб шуки, мазкур оятларни бундай тушуниш нотўғридир. Негаки, “Шундай қилиб, Биз у жойдаги мўминларни чиқариб юбордик” ояти мусулмонлар ичидан мўминларни ажратиб олган бўлса, “Бироқ у жойда бир хонадондан (яъни, Лут пайғамбар хонадонидан) ўзга мусулмонларни топмадик” ояти эса Лут алайҳиссалом хонадонидаги барча инсонларга тегишлидир. Маълумки, Лут алайҳиссалом хонадонида унга хиёнат қилган, ботинда иймон келтирмай, балки зоҳирдагина ўзини эрининг динида қилиб кўрсатган “мусулмон” хотини бор эди. Бинобарин, хонадон мусулмон хонадон бўлиб, Лут алайҳиссаломнинг хотини эрига нисбатан душманлиги ва ўзининг айри йўлда эканини ошкор қилмаган эди. Бироқ ҳалокатдан нажот топганлар фақат мўминлар бўлди. Шу боис, Аллоҳ таоло: “Шундай қилиб, Биз у жойдаги мўминларни чиқариб юбордик”, деди. Чиқарилганлар Лут алайҳиссалом аёлидан ташқари мўминлар эди. Хонадон эса, умуман олганда мусулмон хонадон бўлган эди.\n14. Кимда ким ушбу рукнлардан бирини инкор этса кофирдир. Негаки, у Пайғамбар соллаллоҳу алайҳи ва салламнинг хабарини ёлғонга чиқарган бўлади.\nШунингдек, Жаброил алайҳиссаломнинг “уфқни қоплайдиган даражада олти юзта қаноти борлиги” тўғрисидаги ҳадислар ҳам фаришталарнинг жисмдан иборат эканига далолат қилади.\nАммо “фаришталар жисм эмас, балки руҳдан иборат”, деган кимсаларнинг сўзи қабиҳ сўз ва залолатдир. Ундан ҳам ёмони “фаришталар инсон дилидаги эзгуликка ундовчи кучлардан иборат, бу кучларга киноя тарзида “фаришталар”, дейилади, шайтонлар эса инсон дилидаги ёвуз кучлардан киноядир”, деган кимсаларнинг сўзидир. Албатта, бу қуруқ сафсатадан бошқа нарса эмас.\n16. Барча пайғамбарларга иймон келтириш фарз. Кимда ким ўзига юборилган пайғамбарга иймон келтириб, бошқасига кофир бўлса, демак, у ўз пайғамбарига ҳам иймон келтирмаган кофирдир. Аллоҳ таолонинг қуйидаги сўзига эътибор беринг: “Нуҳ қавми расулларни ёлғончига чиқарди” [Шуаро: 105]. Ҳолбуки, улар фақат Нуҳ алайҳиссаломни ёлғончига чиқаришган, зотан ундан олдин расул ҳам ўтмаган эди. Бироқ бир пайғамбарни ёлғончи дейиш барча пайғамбарларни ёлғончига чиқариш билан баробар бўлгани учун “Нуҳ қавми расулларни ёлғончига чиқарди”, дейилди. Шунингдек, илоҳий китоблардан бирини Аллоҳ таоло ҳузуридан нозил қилинганини инкор қилиш барча илоҳий китобларни инкор этиш билан баробар.\n18. Дарҳақиқат, мушриклар қайта тирилишни инкор қиладилар. Аллоҳ таоло айтади: “У Бизга: “Чириб битган суякларни ким ҳам тирилтира олур?” деб, мисол келтирди-ю, аммо ўзининг (бир томчи сувдан) яралганини унутиб қўйди” [Ёсин: 78]. Аллоҳ таоло Расулини шундай жавоб беришга буюрди: “(Эй Муҳаммад), айтинг: “У чириган суякларни дастлаб бир томчи сувдан пайдо қилган зотнинг Ўзи қайта тирилтирур” [Ёсин: 79]. Бу қайта тирилиш мумкинлигига далилдир. Негаки, бирон нарсани дастлаб йўқдан бор қилишга қодир зот чириган суяк ҳолатига келган танани асл ҳолатига қайтаришга ҳам қодир. Аллоҳ таоло айтади: “У аввал бошда Ўзи яратиб, сўнгра қиёмат кунида Ўзи яна қайта яратадиган зотдир. Қайта яратиш — тирилтириш У зотга жуда осондир” [Рум: 27]. Модомики, даставвал йўқдан бор қилиш осон экан ва сиз мушриклар ўзингиз ҳам буни тан олар экансиз, у ҳолда қайта яратиш – тирилтириш янада осонроқдир. Бу ишларнинг барчаси Аллоҳга осон ишлар. Бу қайта тирилишни инкор этувчи мушрикларга раддия борасидаги биринчи далилдир.\nҚайта тирилишни инкор қилган кимсаларга қарши учинчи далил Аллоҳ таолонинг қуйидаги сўзидир: “Осмонлар ва ерни яратган зот яна уларнинг ўхшашини яратишга қодир эмасми?!” [Ёсин: 81]. Дарҳақиқат, бу саволга Аллоҳ таолонинг ўзи жавоб бериб: “Йўқ, (албатта қодирдир)” [Ёсин: 81], деди. Зеро, осмонлар ва ерни яратиш инсонларни яратишдан мураккабдир. “Унинг Ўзигина яратувчи ва билгувчидир” [Ёсин: 81]. Яъни, Аллоҳ таоло мукаммал қудрат соҳиби бўлиши билан бирга моҳир яратувчи ҳамдир. “Бирон нарсани яратишни хоҳласа Унга “Бўл” дейиши кифоя. Қарабсизки, у вужудга келур” [Ёсин: 82]. Бирон нарсани хоҳласа унга “Бўл” дейиши кифоя қилган зотни ҳеч нарса ожиз қолдирмайди. Бундай зот бор нарсага йўқ бўлишни амр қилса, йўқ бўлади, йўқ нарсага бор бўлишни амр қилса, қандай бўлмасин вужудга келади.\nМусо алайҳиссалом ва у зотга эргашганлар Фиръавн ва унинг лашкаридан қочиб тубсиз денгиз ёқасига бориб қолишганида Аллоҳ таоло Мусо алайҳиссаломни ҳассаси билан денгизга бир бор уришга буюрди. Мусо алайҳиссалом денгизга бир урган эди, баногоҳ денгиз иккига ажралиб, ўн иккита қуруқ йўл пайдо бўлди. Айтингчи, банда денгизни иккига ажрата оладими?! Бу ишга Аллоҳдан бошқа ҳеч бир кимса қодир эмас. Чунки Аллоҳ таоло бирон ишни хоҳласа, унга “Бўл” дейди ва у шу заҳоти вужудга келади.\nДемак, биз гарчи ақли заиф кишилар инкор қилсаларда, қайта тирилиш ва охират кунига иймон келтиришимиз фарздир. Негаки, Аллоҳ бирон нарсага амр қилса, у дарҳол пайдо бўлади. Аллоҳ таоло айтади: “Фақатгина бир даҳшатли қичқириқ бўлар-у, баногоҳ уларнинг барчалари Бизнинг даргоҳимизда ҳозир қилингувчидирлар” [Ёсин: 53]. Қарангки, бир қичқириқ орқали бутун халойиқ Аллоҳнинг ҳузурида ҳозиру нозир бўлар экан.\nAvvalgi maqolaСавол-жавоб: “Ҳизбут таҳрир ҳақида” (Шайх Содиқ Самарқандий)\nKeyingi maqola Таҳорат китоби


Швециядан депортация қилинишини эшитган ўзбекистонлик муҳожир ўзини пичоқ билан яралади\nШвециядан депортация қилиниши кутилаётган 34 ёшли ўзбекистонлик муҳожир Жавлон Муҳсинов 25 декабрь куни қўллари ва қорнини тиғ билан жароҳатлади.\nШвецияда яшаётган ўзбек журналисти Қудрат Бобожоннинг билдиришича, ўша куниёқ Жавлон Муҳсинов полиция назоратида Стокҳолмдаги шифохоналардан бирига ёткизилган.\n“Жавлоннинг яқин дўстларига кўра, у Швецияда 2004 йилдан буён яшайди, унинг иқомат ҳуқуқи бор, бироқ номаълум сабабга кўра, унинг полиция қидирувида экани маълум бўлган”, деб билдирди Қудрат Бобожон.\nСтокҳолмдаги ўзбек фаолларидан бири Муҳиддин Қурбонов Жавлон Муҳсиновнинг Ўзбекистонга депорт қилиниши унинг тақдири учун хавфли, деб ҳисоблайди. Унинг фикрича, Ўзбекистонда инсон ҳуқуқлари соҳасида аҳвол мутлақо ўзгармаган.\nЎз исмини айтишни лозим кўрмаган Жавлоннинг яқин дўстларидан бири, 2011 йили Швециядан Ўзбекистонга депортация қилинган олти нафар ўзбек мухожирларининг тақдири аянчли якун топгани, уларнинг айримлари қамалгани, айримлари эса Швециядаги шерикларига қарши кўрсатма бергани, улар орасида Жавлон Муҳсинов номи ҳам борлигини айтади.


Ҳиндистонда коронавируснинг омикрон штамми аниқланди\nОмикрон штамми аҳолиси 1,3 миллиарддан зиёд Ҳиндистонда аниқланди\nҲиндистонда коронавируснинг омикрон штамми билан касалланган икки киши аниқланди.\nТОШКЕНТ, 2 дек – Sputnik. Ҳиндистонда коронавируснинг омикрон штамми билан касалланган икки киши аниқланди. Бу ҳақда мамлакат Соғлиқни сақлаш вазирлиги вакили Лав Агарвал маълум қилди, деб хабар бермоқда РИА Новости.“Ҳозир мамлакатда омикрон штаммининг иккита ҳолати аниқланган. Ҳар иккита касалланиш ҳолати Карнатака штатида қайд этилган”, - деган у брифинг давомида.Бу Ҳиндистонда омикроннинг илк ҳолатлари. Касалланганлар 66 ва 64 ёшдаги эркаклар экани айтилмоқда.Эслатиб ўтамиз, Ўзбекистон коронавируснинг омикрон штамми туфайли 3 декабрдан 2022 йил 10 январга қадар қатор давлатлар билан авиақатновларни тўхтатади. Шунингдек, Ўзбекистонга 11 та давлатдан келувчилар мажбурий карантинга олинади.\nҳиндистон, омикрон штамми\n17:08 02.12.2021 (янгиланди: 17:40 02.12.2021)\nҲиндистоннинг Карнатака штатида коронавируснинг илк омикрон штамми билан касалланиш ҳолатлари қайд этилди.\nТОШКЕНТ, 2 дек – Sputnik. Ҳиндистонда коронавируснинг омикрон штамми билан касалланган икки киши аниқланди. Бу ҳақда мамлакат Соғлиқни сақлаш вазирлиги вакили Лав Агарвал маълум қилди, деб хабар бермоқда РИА Новости.\n“Ҳозир мамлакатда омикрон штаммининг иккита ҳолати аниқланган. Ҳар иккита касалланиш ҳолати Карнатака штатида қайд этилган”, - деган у брифинг давомида.\nБу Ҳиндистонда омикроннинг илк ҳолатлари. Касалланганлар 66 ва 64 ёшдаги эркаклар экани айтилмоқда.\n1 Декабр 2021, 14:28\nЭслатиб ўтамиз, Ўзбекистон коронавируснинг омикрон штамми туфайли 3 декабрдан 2022 йил 10 январга қадар қатор давлатлар билан авиақатновларни тўхтатади. Шунингдек, Ўзбекистонга 11 та давлатдан келувчилар мажбурий карантинга олинади.


Турнинг қизиқарли кечган ўйинларидан бири Тошкентда бўлиб ўтди. Амалдаги чемпион «Бунёдкор» меҳмони бўлган «Динамо» аламли тарзда мағлубиятга учради.\nУчрашув тенгкурашлар остида бошланган бўлсада, тўпни ўзида сақлаш борасида мезбонларнинг устунлиги кўринди. Динамочилар эса қарши ҳужумдан фойдаланиш пайида бўлишди.\nАндрей Мельничук дарвозаси олдидаги илк хавфли вазият 13-дақиқада содир этилди. Анвар Ғофуров биргина тўп ошириши билан Мурзоевни тўп билан таъминлади. Камолиддин эса боши билан Тўраев томон тўпни узатди. Лутфулланинг қайчи услубида йўллаган зарбаси дарвоза устуни ёнгинасидан ўтиб кетди. Орадан бир дақиқа ўтиб, меҳмонлар қарши ҳужум ташкил этишди. Дилявер Абибуллаевнинг кучли зарбасини Игнатий Нестеров тўсиб қолди.\nБўлим ўрталарига келиб Жасур Ҳасановнинг бурчак зарбаси Анвар Ғофуровга келиб тушди. Тиқилинч вазиятда бўлишига қарамасдан Ғофуров дарвоза томон зарба йўллади. Лекин кутилмаганда тўп йўлига рақиб аъзолари эмас, аксинча Камолиддин Мурзоев ғов бўлиб қолди.\n33-дақиқада эса оддий кўринган ҳужум «Бунёдкор» футболчиларининг пенальти ишлаши билан якунланди. Жарима майдонига узатилган тўпга курашаётган Виталий Почуев Лутфулла Тўраевга нисбатан қўполлик қилди дея ҳисоблаган ҳакам нуқтани кўрсатди. 11 метрлик нуқтадан белгиланган зарбани Хайрулла Каримов амалга оширди. Бироқ Андрей Мельничукнинг маҳорати тўпни дарвоза тўрига бориб тушишига йўл қўймади.\nБиринчи бўлим якунланишига беш дақиқа қолганида меҳмонларнинг тезкор ҳужумини Славолюб Жоржевич қўполлик ишлатган ҳолда тўхтатиб қолди. Бу вазиятда Салим Мустафоев катта тезликда жарима майдонига кириб келаётганда, сербиялик футболчи уни чизиқ устида қўполлик билан тўхтатиб қолди. Бош ҳакам энди “Бунёдкор” дарвозаси томон 11 метрлик нуқтани кўрсатди. Пенальтини Рўзимбой Аҳмедов аниқ амалга ошириб, “Динамо”ни ҳисобда олдинга олиб чиқди ва чемпионатдаги 8-голини киритди.\nТанаффус чоғида Миржалол Қосимов бирданига икки ўзгаришни амалга оширди. Жоржевич ва Шомуродов ўз ўринларини Жўраев ва Солиевга бўшатиб беришди. Янги кучларнинг майдонга туширилиши тез орада ўз таъсирини кўрсатди.\n53-дақиқада Лутфулла Тўраевдан пас олган Жасур Ҳасанов чамаси 23 метрлар узоқликдан Мельничукнинг яқин бурчагини нишонга олиб, ҳисобни тенглаштирди – 1:1. Орадан тўрт дақиқа ўтиб, ҳисоб 2:1га ошди. Виктор Карпенко ўнг қанотдан тўпни жарима майдончасига оширди. Ерга сакраб ўтган тўпни қайтариш чоғида “Динамо” сардори Андрей Ерохин хато ўйнади. Натижада ундан ўтиб кетган тўп Солиевга келиб тушди. Анваржоннинг яқин масофадан йўллаган аниқ зарбасини Мельничук тўсиб қололмади, 2:1.\nБу голдан кейин вакилларимизда ҳисобни тенглаштириш учун имкониятлар юзага келган бўлсада, шу куни Игнатий Нестеров қатор вазиятларда жамоасини голларда қутқариб қолди.\n18-тур. 3 сентябрь (душанба)\n«БУНЁДКОР» – «ДИНАМО» 2:1 (0:1)\nТошкент, 512 томошабин.\nҲакамлар: В.Нажафалиев (Тошкент), Р.Шояҳметов (Тошкент), О.Дачев (Тошкент), Р.Толибжонов (Қўқон)\nГоллар: Рўзимбой Аҳмедов 40 пенальти (0:1), Жасур Ҳасанов 53 (1:1), Анваржон Солиев 57 (2:1)\nАмалга оширилмаган пенальти: Хайрулла Каримов 33 (дарвозабон)\n«Бунёдкор»: 1.Игнатий Нестеров, 2.Акмал Шораҳмедов, 4.Хайрулла Каримов, 6.Анвар Ғофуров, 8.Жавлон Иброхимов, 9.Илҳом Шомуродов (20.Анваржон Солиев 46), 13.Лутфулла Тўраев, 17.Камолиддин Мурзоев (10.Шавкат Саломов 86), 18.Славолюб Жоржевич (23.Саҳоб Жўраев 46), 19.Жасур Ҳасанов, 22.Виктор Карпенко\n«Динамо»: 77.Андрей Мельничук, 2.Андрей Ерохин, 3.Виталий Почуев, 4.Жамол Отақулов, 7.Асқар Жадигеров (9.Иван Нагаев 65), 11.Дилявер Абибуллаев, 12.Суннатилла Мамадалиев, 17.Салим Мустафоев, 18.Сирожиддин Сайфиев, 21.Илҳомжон Бойдедаев (15.Раҳматулло Бердимуродов 79), 22.Рўзимбой Аҳмедов\nОгоҳлантиришлар: Виталий Почуев 32, Славолюб Жоржевич 39, Суннатилла Мамадалиев 45+1, Андрей Мельничук 58\nНазоратчи: Г.Имомов (Тошкент)\nЎқилди (марта): 1709. Киритилган сана: 2012-09-04 00:00:00.\n10.11 Жасур Ҳамроев: «Динамо» Суперлига йўлланмаси учун охиригача курашади»\n06.11 Сергей Лушчан ўз аризасига кўра истеъфога чиқди\n05.11 «Динамо» Про лига якуний босқичини аламли мағлубият билан бошлади\n18.10 Сергей Лушчан: «8 кун ичида 3та муҳим ўйин ўтказиш осон бўлмайди. Фақат ғалабани кўзлаймиз»\n17.10 Нурматов ва Шобировнинг голлари «Динамо»га «Оқтепа» устидан ғалаба келтирди\n26.09 Асад Дўрмонов: «Самарқанддаги ғалаба «Нефтчи» учун ҳозирча мавсумдаги энг муҳими бўлди»\n26.09 «Динамо» минимал ҳисобда «Нефтчи»га мағлуб бўлди\n24.09 «Динамо» - «Нефтчи»: 58 йиллик рақибларнинг 47-тўқнашувида ким устун келади?\n18.09 «Динамо» Ғузорда аламли тарзда ғалабани қўлдан чиқарди\n15.09 Сергей Лушчан: «Стандарт вазиятлар «Динамо»нинг устунликларидан бири, бундан фойдаланишимиз шарт эди»


9 март куни Олмаотадаги Хитой консуллиги олдида эрининг Хитойда ҳибсга олинганига норозилик билдираётган 48 ёшли Гулнур Косдаулет (чапдан иккинчи). [Абдуазиз Мадёров/AFP]\nОЛМАОТА – Фаолларга кўра, Қозоғистоннинг Хитойдан келган этник қозоқларга қочқин мақомини бериш билан Пекиннинг инсон ҳуқуқларини бузаётганини тан олмоқда.\nЯқинда юз берган ҳолатларнинг бирида, Хитойнинг Шинжон минтақасида яшаган этник қозоқ Раҳиджон Зайнулла Хитой қамоқхонасидаги 16 йиллик маҳбусликдан сўнг, Қозоғистон фуқаролигини тасдиқловчи ҳужжатни олди, деб хабар беради Озодлик радиосининг қозоқ хизмати 26 август куни.\n58 ёшли Зайнулла рафиқаси Фарида Қобилбек билан журналистларга интервью бош тортган – у буни Хитой қамоқхонасида маълумотларни ошкор қилмаслик тўғрисида келишув имзолагани билан изоҳлади.\nЗайнулла Қозоғистонга этник қозоқларни жалб қилиш (аввалги номи «Ўралман», ҳозирги номи «Қондош») давлат дастури доирасида 1990-йиллар охиридаёқ кўчиб келган ва 2004 йилда ҳукумат унга фуқаролик тақдим этиш ҳақидаги аризани маъқуллаган.\nҚозоқ-хитой чегарасининг Қозоғистон тарафидаги логистика маркази – «KTZE-Khorgos Gateway» қуруқлик портининг кўриниши, 2019 йил 15 апрел. Ўтган йилнинг ноябридан бери Хитой ўз чегарасида 12 мингга яқин Қозоғистон темир йўл вагонларини тўхтатиб қолган. [Абдуазиз Мадёров/AFP]\nАммо фуқароликни тасдиқловчи ҳужжатни олгунига қадар, Шинжондаги қариндошларини зиёрат қилгани борган Зайнулла у ерда жосусликда айбланиб ҳибсга олинади ва 13 йилга озодликдан маҳрум этилади.\nҚамоқ муддати тугагач, маҳаллий ҳуқуқ-тартибот идоралари Зайнуллани озод қилишади, 2018 йилда эса қайта ҳибсга олиб, уни 18 ойга «сиёсий қайта тарбиялаш лагерига» юборишади.\nУ Қозоғистонга шу йил апрел ойидагина қайта олди.\n200 кунлик норозилик амалиёти\nҚозоғистонликлар йил бошидан бери Олмаота шаҳридаги Хитой консуллиги олдида ҳар куни норозилик намойиши ўтказиб, Пекиндан Шинжондаги мусулмонларга қарши тазйиқлар доирасида ҳибсга олинган қариндошлари ва дўстларини қўйиб юборишни талаб қилганлар.\nVlast.kz хабарига кўра, 26 август – Олмаотадаги узлуксиз норозилик намойишларининг 200-куни бўлди.\n«Мен бу ерда бир неча ойдан бери турибман. Хитой уч нафар айбсиз ўғлимни қамоқдан озод қилмагунича туравераман», дейди май ойида полиция тарафидан ҳибсга олиниб, қўйиб юборилган намойишчи Холида Акитханқизи Карвонсаройга.\n«Ҳатто улар тирикми-йўқми, билмайман.»\nҲозирга қадар намойишчилардан фақат биттаси – Фарида Қобилбекнинг яқин одами Қозоғистонга қайтарилган.\nҚозоғистон ҳукумати ўтган йилнинг октябр ойида Хитой ҳукуматининг Шинжондаги тазйиқларидан қочиб келган тўрт нафар этник қозоққа қочқин мақомини берган эди.\nҚозоғистон инсон ҳуқуқлари ва қонун устуворлиги халқаро бюроси юристи Гулмира Куатбекова бу қарорни яхши сиёсий қадам деб атаган.\n«Қозоғистон давлат сифатидаги нуфузини ошириши керак. Ахир улар бизнинг ватандошларимиз», дейди у Карвонсарой билан суҳбатда.\nҚочқинлик мақоми янги келганларга Қозоғистонда ишлаш ва тадбиркорлик билан шуғулланиш, шунингдек, тиббий хизмат ва таълим олиш ҳуқуқини беради, деди у.\nКейинги қадам Қозоғистонда яшаш учун рухсат олишдир, деди у. Аммо, Хитойдан келганлар учун бу амалиёт бирмунча мураккаб, чунки улар миграция идораларига Хитой фуқаролигидан чиққанликларини тасдиқловчи гувоҳнома тақдим этишлари лозим.\nТушунарли сабабларга кўра, Хитой консуллиги бу ҳужжатни бермайди, шу сабаб Хитойдан келганлар фуқаролик олиш амалиётлари ўрнига қочқинлик мақомини излашга мажбур бўладилар.\n«Биз бу вазиятдан чиқиш йўлларини излаймиз», дейди Куатбекова. Умид қиламанки, Қозоғистон тўғри йўналиш бўйлаб яна бир қадам ташлайди.\nХитой қонунбузарликларининг тан олиниши\nХитой зулмидан қочганларга қочқинлик мақомини бериш билан Қозоғистон Хитойда инсон ҳуқуқларининг поймол қилинаётгани ва қочқинлар ҳаёти хавф остида эканини расман тан олмоқда, дейди «Нагыз Атажурт Еріктілері» ҳуқуқбон ташкилотининг АҚШда истиқомат қилаётган раҳбари, Пекин сиёсатининг ашаддий танқидчиси Серикжан Билаш.\n«Шу тариқа Қозоғистон Шинжонда бир неча йиллардан буён жаҳон ҳамжамияти бонг ураётган концлагерлар борлигини тан олди», деди Билаш.\nНур-Султоннинг бу қарори Пекинни ранжитган, у ўз қўшнисига чегарада душманлик чоралари билан жавоб қайтарган.\nНоябр ойи ўрталарида Шинжон вилояти маъмурлари COVID-19 тарқалишига қарши кураш баҳонасида Қозоғистон-Хитой чегарасида божхонадан олиб ўтиладиган маҳсулотлар назоратини кучайтирганлар.\nЎтган йилнинг ноябр ойидан бери Хитой қозоқларга тегишли турли хилдаги 12 мингта темирйўл вагонларини мамлакатга киритмаган. Бу эса қозоғистонлик экспортчилар ва вагон эгаларини ҳамкорлар олдидаги мажбуриятларини вақтида бажариш имкониятидан маҳрум қилди ва катта йўқотишларга сабаб бўлди, дейилади «Қозоғистон темир йўллари» хабарида.\nБарча туркий халклар бирлашиб Хитойдаги лагерлардан мусулмон туткинларини озод килишликни, лагерларни ёптиришни талаб килиш керак Хитой билан хамкорликни хам тухтатиш керак...


BBC Uzbek - Maxsus Loyiha - Бернард Бертосса: Швейцария терговида Ўзбеклар ҳамкорлигига умид йўқ\nБернард Бертосса: Швейцария терговида Ўзбеклар ҳамкорлигига умид йўқ\nСўнгги янгиланиш 30 октябр 2012 - 09:47 GMT\nБернард Бертосса- Женеванинг собиқ прокуроридир. Истеъфога чиққанидан кейин ноқонуний пулларни ўзлаштириш масалаларига бағишланган анжуманларда маърузалар билан чиқади, кенг жамоатчилик фаолиятини юритади.\nБернард Бертосса- Женеванинг собиқ прокуроридир.\nУ бу лавозимда 1991 йилдан 2002 йилгача ишлаган.\nИстеъфога чиққанидан кейин ноқонуний пулларни ўзлаштириш масалаларига бағишланган анжуманларда маърузалар билан чиқади, кенг жамоатчилик фаолиятини юритади.


ЎзА - Говургон қадимий манзилига саёҳат: экспедиция натижалари қандай бўлди?\n27.11.2017 14:37 Ёшларга оид давлат сиёсати\nЁшлар иттифоқи марказий кенгашида ушбу экспедиция ва илмий изланишлар натижаларига бағишлаб тадбир ўтказилди.\nУнда Президентимиз Шавкат Мирзиёевнинг шу йил 24 майдаги “Қадимий ёзма манбаларни сақлаш, тадқиқ ва тарғиб қилиш тизимини янада такомиллаштириш чора-тадбирлари тўғрисида”ги қарори халқимизнинг қадимий тарихи ва бой маданиятини тиклаш, буюк алломаларимиз, азиз-авлиёларимизнинг илмий, диний ва маънавий меросини ҳар томонлама чуқур ўрганиш ва тарғиб этиш, муқаддас қадамжоларини обод қилиш, ёш авлодни уларнинг эзгу анъаналари руҳида тарбиялаш, маънавий-маърифий соҳадаги ислоҳотлар самарасини оширишни янги босқичга кўтаришга хизмат қилаётгани таъкидланди.\n– Бу каби лойиҳалар ёшларда Ватан туйғусини оширишга хизмат қилади, заминимизнинг ҳар бир гўшаси ва тарихини асраб-авайлашга ўргатади, – дейди ёшлар экспедицияси раҳбари Фахриддин Ашрафхўжаев. – Ватанимиз ҳудудида ҳали ўрганилмаган, ҳар томонлама ва тўлиқ тадқиқ этилмаган манзиллар жуда кўп. Саёҳатимиз мобайнида ўқувчи-ёшлар билан биргаликда изланишлар олиб бориб, бир қанча маълумот ва топилмаларга эга бўлдик.\nТадбирда экспедиция аъзоларининг саёҳат таассуротлари ҳамда топилмаларнинг тарихий аҳамияти ҳақида фикр-мулоҳазалари тингланди. Ушбу ўрганишлар малакали мутахассислар иштирокида давом эттирилиши ва “Говургон – ёшлар нигоҳида” ҳужжатли фильми суратга олиниши режалаштирилаётгани қайд этилди.\nТадбирда Ўзбекистон давлат санъат музейи ҳамда Темурийлар тарихи давлат музейи мутасаддиларига экспедиция давомида қўлга киритилган осори-атиқалар ҳамда ноёб қўлёзмалар топширилди.


Ифторликка бринзали шарчалар тайёрлаймиз - Hidoyat.uz\nАсосий саҳифа Жамият Пазандалик Ифторликка бринзали шарчалар тайёрлаймиз\nЧоп этилди May 23, 2020 Ифторликка бринзали шарчалар тайёрлаймизda fikr bildirishni o'chirish\nМазкур тансиқ таом ифторлик дастурхонингизни безаши аниқ. Шарчаларга бринза ўрнига пишлоқ қўшса ҳам бўлади.\nКартошка — 3 дона (ўртача)\nУн — 1,5 пиёла\nКўк пиёз ва шивит\nКартошкадан пюре тайёрланг.\nПюрега бринза ва кўкатлар қўшинг.\nАралашмадан шарчалар ясанг.\nҲар бир шарчани биринчи унга кейин тухумга ва охири нон талқонига ботиринг.\nАгар масса ёпишқоқ бўлса, бироз ун қўшишингиз мумкин.\nШарчаларни 3-4 дақиқа тилларанг бўлгунича, ўсимлик ёғида қовуриб олинг.\nТайёр шарчаларни исталган соус билан бирга дастурхонга тортиш мумкин.


Тошкент вилояти бош имом хатиби Бўстонлиқ туманидаги масжидларнинг фаолияти билан танишди - Fitrat.uz\nБош саҳифа / Хабарлар / Тошкент вилояти бош имом хатиби Бўстонлиқ туманидаги масжидларнинг фаолияти билан танишди\nТошкент вилояти бош имом хатиби Бўстонлиқ туманидаги масжидларнинг фаолияти билан танишди\nAprel 21, 2018\tТошкент вилояти бош имом хатиби Бўстонлиқ туманидаги масжидларнинг фаолияти билан танишдиda fikr bildirishni o'chirish 314 Кўришлар\nБугун 2018 йилнинг 21 апрель куни Тошкент вилояти бош имом-хатиби Хайруллоҳ домла Турматов вилоятнинг чекка ҳудудларидан бири саналмиш Бўстонлиқ туманига ташриф буюрдилар ва у ердаги бир нечта масжидларда амалга оширилаётган ишлар билан танишдилар, шунингдек, масжид аҳли ва намозхонлар билан учрашиб, муаммо ва таклифларни ўргандилар.\nХусусан, “Сидқий Хондайлиқий” жоме масжидидаги қурилиш ишларини кўздан кечириб, унда хизмат қилаётганларнинг ҳаққига хайрли дуолар қилдилар ва ушбу замонавий талаблар асосида қурилаётган масжид намозхонлар учун қулай шароитли ва манфаатли бўлишини таъкидладилар.\nШундан сўнг, Сидқий Хондайлиқийнинг қабри зиёрат қилиниб, Қуръон тиловат этилди. Шу билан бирга, йирик олим ҳазрат Сидқий Хондайлиқийнинг набираларининг уйига ҳам ташриф буюриб, у кишидан қолган ноёб моддий мерос бўлмиш китоблар, олим илмий фаолияти давомида фойдаланган асарлар билан танишдилар.\nНавбатдаги манзил тумандаги “Имоми Аъзам” жоме масжиди бўлди. У ерда яқиндагина замонавий кўринишда қайта қурилиб, фойдаланишга топширилган таҳоратхона кўздан кечирилди.\nКейин “Ховузлик” жоме масжидида бўлдилар ва у ерда амалга оширилаётган таъмирлаш ишлари билан танишиб, бу ерда камарбаста бўлаётганларнинг ҳақларига ва ишларнинг файзу баракотли бўлишини, ривожини сўраб хайрли дуолар қилдилар.\nПешин намози Бўстонлиқ тумани Хондайлиқ қишлоғидаги “Султон хўжа эшон бобо” жоме масжидида ўқилди. Намоз адо этилгач, масжид қавми билан дилдан суҳбат қурилди ва уларнинг фикр-мулоҳазалари билан ўртоқлашилди. Таъкидлаш жоизки, мазкур масжид биноси яқинда қайта қурилиб, фойдаланишга топширилган эди. Эндиликда қайта қурилиши бошланаётган таҳоратхона ва хизмат хоналарига дастлабки ғишт қўйиш маросими ўтказилди. У ерда ҳам амалга оширилаётган қурилиш ишларининг хайрли ва баракали бўлишини тилаб дуолар қилинди.\nШу билан бирга, “Мулла Пўлат ота”, “Сори Эшон Абдали” жоме масжидларига ҳам ташриф амалга оширилди ва уларнинг фаолияти билан танишилиб, муаммо ва таклифлар ўрганилди.\nАввалги Саҳобаларни таниш\nКейинги Фарзанд қалбидаги нақш…\nAvgust 16, 2017\t4,538


ZiyoNET › сайтлар каталоги › Масовафий таълим\nМасовафий таълим: оммабоп / яқинда кўшилган / Tas-IX\nОнлайн инглиз тили 6+\nИнглиз тилини онлайн тарзда осон, самарали ва завқ билан ўрганинг! Iloveenglish.ru портали билан инглиз тилини ўрганиш фойдали, ноёб ва ёқимли бўлади.\nЎтишлар сони: 1038\nWeb3Canvas - Бепул дизайн жамланмаси 6+\nБепул дизайн жамланмаси. Ҳар бир пиксельга алоҳида эътибор билан ёндашув асосида яратилган ишлар барчани эътиборини торта олади. Бепул PSD-намуналар, HTML-снипперлар ва янги маълумот ўрганиш имконини брувчи дарслар.\nЎтишлар сони: 1035\nВГМУда масофавий таълим тизими. 6+\nВГМУда масофавий таълим тизими. Талабалар илмий жамияти, ёш олимлар кенгаши\nЎтишлар сони: 1005\nОлий таълим юртларига тайёрлов курслари 6+\nУшбу сайт орқали абитуриентлар мактаб дарсликларини янада чуқурроқ ўрганиб олий ўқув юртларининг кириш имтихонларига тайёргарлик кўрсалар бўлади.\nЎтишлар сони: 1002\nInformatika darslari 6+\nУшбу сайтда сиз онсонгина информатиканинг асосидан бошлаб мукаммал даражагача ўрганишингиз мумкин. Унда қуйидаги босқичлар мавжуд. Информатика 8-9-10-11 синфлар учун Умумий давлат имтихонига тайёргарлик Бир мартталик давлат имтихонига тайёргарлик Кумир мухитидаги дастурлаш\nЎтишлар сони: 984\nComputer Science Center – техник мутахассислар учун онлайн-курслар бўлими 18+\nCS Марказининг асосий мақсади - университет таълимига қўшимча равишда ҳозирги замон илм-фани ва саноати томонидан талаб этилган билимни бериш.\nЎтишлар сони: 904\nБухгалтерлар малакасини баҳолаш тизими Tas-IX6+\nСиз жуда яхши бухгалтерсиз! Лекин буни Сиздан бошқа яна ким билади? Яхши бухгалтер эканлигингизни исботланг! Профессионал тестлардан ўтинг ва нуфузли ҳужжатни қўлга киритинг!\nЎтишлар сони: 895\nPsand - фотошоп дарслари 12+\nСайтда редакторни осон ўзлаштириш имконини берувчи дарсликлар, видеокурслар, онлайн-ўргатувчи ҳамда CS5 ва CS6 фотошоп дарслари рус тилида тушинишга осон йўсинда тақдим этилган.\nHexlet – дастурчилар учун курслар 18+\nHexlet – дастурлаш бўйича амалий курслар. Сайт энди дастурлашни ўрганишни бошлаган фойдаланувчиларга профессионал дастурчи бўлиш, тажрибага эга дастурчиларга эса янги билим ва кўникмаларга эга бўлиш имконини яратади.\nЎтишлар сони: 867\nЭлектрон академия Tas-IX12+\n"Электрон академия" лойиҳа Сизга қулай бўлган вақтда ва шаклда ўз билимларингизни кенгайтиришга ёрдам беради.\nЎтишлар сони: 839\nТаълим ва фан2518


Украина парламенти баҳсли қонунни бекор қилишга қарор қилди\n04 декабр 2020, Тошкент вақти: 11:03\nУкраина парламенти мамлакатда икки ойдирки давом этаётган норозилик чиқишларига барҳам бериш йўлларини қидириб, сешанба куни навбатдан ташқари сессияга йиғилди.\nСессияда депутатлар қарийб бир овоздан баҳсларга сабаб бўлаётган қонун - Украинада норозилик чиқишлари ва кўча юришларини чекловчи қоунни бекор қилиш учун овоз берди. Депутатларнинг 361 нафари таклифни ёқлади, фақат икки нафари бунга қарши чиқди.\nБу натижа парламент биноси ҳамда Евромайдонга йиғилган норозилик чиқиши иштирокчилари томонидан гулдирос қарсаклар остида қабул қилинди.\nУшбу сессия аввалида Бош вазир Микола Азаров ҳам истеъфога кетишини маълум қилди. Эндиликда собиқ бош вазир истеъфо сабабини юзага чиққан "зиддиятни тинч йўллар билан ҳал қилиш учун томонлар ўртасида сиёсий муросага эришиш йўлида қўшимча имкон яратиш мақсади" билан изоҳлади.\nКиевдаги Евромайдонда мухолифат тарафдорларининг норозилик чиқишлари ҳамон давом этмоқда. Сўнгги хабарларга кўра, чиқишлар чоғида тўқнашувлар кузатилмаяпти.


Дарҳақиқат, пахта ҳосили тақдири айни шу кунларда ҳал бўлади. Ҳозирги тиғиз меҳнат мавсумида экинни суғориш, культивация қилиш тадбирлари сифатли бажарилиб, зараркунанда ҳашаротлар ҳамда турли касалликларга қарши чора-тадбирлар кечиктирилмай кўрилса, мавжуд ҳосил элементлари тўлиқ сақланиб, бўлиқ кўсаклар сони кўпаяди. Ахир омилкор деҳқонлар бу пайтдаги экин ҳолатини бир коса сувга бежиз ўхшатишмайди-да. Чунки коса хиёл чайқалса, ундаги обиҳаёт тўкилганидек, ғўза парваришига озгина эътиборсизлик ҳам йил бўйи қилинган меҳнатнинг зое кетишига олиб келиши мумкин.\nАна шу масъулиятни чуқур ҳис этган ҳолда, фермер хўжалигимизда ғўза парваришини рисоладагидек олиб бораяпмиз. Чунки ғўза август ойида кун санайди. Бу паллада деҳқон унга мадад бериб, меҳр кўрсатиши лозим. Яъни энг аввало, техника кучидан самарали фойдаланиш, культивацияни тез-тез ўтказиш зарур.\nЭкин қатор оралари қанча кўп юмшатилса, шунча яхши. “Битта кесак — битта кўсак” деган нақлдан ҳам маълумки, бир кесакка барҳам бериш билан битта қўшимча кўсак ҳосил қилиш мумкин. Нега деганда, сифатли бажарилган культивациядан сўнг тупроқнинг ҳаво ўтказувчанлиги яхшиланади. Натижада ғўза ривожи тезлашиб, ҳосилга ҳосил қўшилади.\nУшбу агротехника тадбирини олиб бориш чоғида тракторларнинг ишчи қисмлари “балиқ сирти” қилиб ўралиб, ғилдираклар олди суйри этиб ҳимояланган бўлиши шарт. Йўқса, ҳосил шохлари ва кўсакларга зарар етиши ҳеч гап эмас.\nКузги шудгордан аввал ҳар гектар ерга ўртача 40 тоннадан маҳаллий ўғит киритишнинг аҳамияти жуда катта. Бунинг самараси айни августда, ҳосилга ҳосил қўшиш пайтида кўринади. Бу даврда тупроқ таркиби фойдали минерал моддаларга қанча бой бўлса, шунча яхши. Маҳаллий ўғитга қондирилган майдонларда намлик ҳам бир меъёрда сақланади. Ниҳоллар ташқи таъсирларга бардошли бўлиб ўсади. Шу боис ҳам биз экинни суғоришда “шарбат” усулидан фойдаланаяпмиз. Шу каби изчил чора-тадбирлар туфайли ўтган йиллар давомида 20 гектар ҳосилдорлиги паст, шўрхок ернинг унумдорлигини оширишга муваффақ бўлдик.\nУмуман олганда, ҳар йили ғўза майдонларининг гектаридан ўртача 40 центнердан ҳосил олаяпмиз. Даромадимизга даромад қўшилмоқда. Янги техника харид қилаяпмиз. Хўжалигимиз аъзоларининг турмуши янада фаровонлашмоқда.\nТаъкидлаш ўринлики, ҳукуматимиз биз, фермерларни ҳар томонлама қўллаб-қувватлаётир. Чунончи, жорий мавсумда қўшимча тарзда минерал ўғит, ёнилғи-мойлаш материаллари ажратилди. Сув таъминоти жойида. Биз, фермерлардан ягона талаб эса ана шу имкониятлардан оқилона фойдаланиш, ҳосилга ҳосил қўшишдир. Токи, мамлакатимиз мустақиллигининг қутлуғ 25 йиллиги нишонланаётган йилда мўл ва сифатли пахта етиштириб, давлатимизнинг иқтисодий қудратини янада юксалтиришга муносиб ҳисса қўшайлик.\n«Достонбек» фермер хўжалиги раҳбари.\nМазкур рукндаги бошқа мақолалар: « Ҳақиқий гулистонга айланаётган шаҳар\tЯнгиланишлар эътирофи »


Озишни истасангиз, писта чақинг - zarnews.uz\nОзишни истасангиз, писта чақинг\nАмериканинг Калифорния университети олимлари яқинда Nutrients журналида писта устида олиб борган тадқиқотлари натижаларини эълон қилди.\nМутахассиларнинг фикрича, писта таркибида мавжуд гамматокоферил, ветамин К, калий, фитостероллар, бета-каротин ва лютеин каби нутриентлар одам организми учун ғоят фойдали бўлиб, айниқса, семиз кишиларнинг озишига ёрдам берар экан.\n- Аммо тузланиб, қоврилиб сотилётган писта бундай фойда бермайди, - деди олимлар. – Шўртак писта аксинча, қон босимини туширмасдан, иштаҳани очади. Бундай пайтда озиш учун уриниш бефойда. Самарага эришиш учун кунига атиги 42 грамм қоврилмаган тоза писта истеъмол қилиш кифоя, деб ёзади «Мир новостей» (2020 й 35-сон).


Дунё бўйлаб авиаташишда қаллоблик қилганликда гумондор 133 шахс қўлга олинди\n17:43 / 06.11.2015\nЕврополнинг авиацияда ноқонуний йўловчи ташишда гумон қилинаётган шахсларни қўлга олиш бўйича махсус операцияси доирасида 133 киши ҳибсга олинди. Бу ҳақда ЕИнинг полиция хизмати хабарномасида айтилди.\n“3-4 ноябрь кунлари ўтказилган операция сохта ёки ўғирланган кредит карталар ёрдамида интернет орқали авиачипталар сотиб оладиган шахсларга қарши қаратилди, - дейилади хабарномада. – Уларнинг фаолияти ҳар йили бир неча миллион айбсиз инсонларга зарар келтиради, авиакомпаниялар ва турагентликлар улкан молиявий йўқотишлар кўради. Бундан ташқари, кўп ҳолларда фирибгарлик жиноятнинг бошқа жиддийроқ турлари, масалан, гиёҳвандлик савдоси ва одам контрабандаси билан боғлиқ”.\nОперацияда 32 давлатнинг ҳуқуқ-тартибот органлари, 35 авиакомпания, шунингдек, бир қанча туристик операторлар ва тўлов карталари саноати вакиллари иштирок этди. Уларнинг фаолияти Европол, Америка полиция жамияти ва Канада органлари томонидан мувофиқлаштириб борилди.


ЎзА - Фоторепортаж: Cувтушар шаршараси ҳақида эшитганмисиз?\nФоторепортаж: Cувтушар шаршараси ҳақида эшитганмисиз?\n04.06.2018 12:02 Чоп этиш версияси\nҚашқадарёда бетакрор иқлими ва манзарали табиати билан барчани ўзига мафтун эта оладиган сўлим гўшалар бисёр.\nБугунги фотосаёҳат Шаҳрисабз туманидаги Ҳисорак сув омбори, Ҳисор давлат қўриқхонасининг ноёб табиати, машҳур Сувтушар шаршараси томон.\nҲисор давлат қўриқхонасида жониворларнинг 14 тури учрайди. Қўнғир айиқ, силовсин, қор қоплони ва қизил суғур сингари “Қизил китоб”га киритилган ҳайвонлар ҳам бор. Бундан ташқари, тоғ бургути, қор ғажири, болтаютар, каклик, ҳилол каби қушларни учратиш мумкин. Бу ерларда дуғбой, кийик ўти, коврак, зирк, наъматак каби 10 дан ортиқ доривор гиёҳлар ҳам ўсади.\nҚўриқхонанинг Мироқи бўлими тасарруфидаги табиат бурчагида яна бир мўъжиза – машҳур Сувтушар шаршараси бор. У мамлакатимиздаги энг узун ва серсув шаршара ҳисобланади. 84 метр баландликка эга шаршарадан йилнинг май-июль ойларида ҳар сонияда 5-6 куб метр сув отилиб тушади. Шу жараёнда ҳосил бўлган заррачалар 250-300 метр, кучли шамол эсиб турган пайтларда 500-600 метргача сачраб тарқалади ва ажойиб микроиқлим ҳосил қилади.\nНатижада бу ерда ёзнинг жазирамасида ҳам ҳаво салқин ва мўътадил бўлади.


BBC табиат ҳақидаги роликларни виртуал реалликда кўрсатадиган мобил илова яратди\nBBC компанияси роликларни виртуал реалликда кўрсатадиган BBC Taster VR ва "Ер сайёраси 2" фильми ижодкорлари томонидан яратилган сайёрадаги ёввойи ҳудудларни ҳақидаги роликларни тақдим қилди, деб ёзмоқда Hi-Tech.Mail.Ru. Google Cardboard каби виртуал реаллик шлемлари эса намойиш сифатини янада оширишга хизмат қилади.\nИлова яратилганига бир неча кун бўлди, холос. Шу боис ҳозирча унда кутилган даражада кўп контент мавжуд эмас. Ҳозирда илова орқали бир нечта 360 градусли видеоларни юклаб олиш мумкин. Келгусида BBC ушбу иловага янги технологик функциялар, жумладан, 3D-товуш эффектини қўшишни режалаштирган.\nТаъкидлаш керак, BBC анчадан бери контентни технологик усулларда етказиш чораларини қўрмоқда. Масалан, компания шу пайтгача виртуал реаллик шлемларига мўлжалланган фильмларни BBC Taster веб-сайтига жойлаб келаётган эди.


Хориждаги «жирканч иш»га рози бўлиб… кейин аттанг қилиб қолмайсизми? — Huquq\nHome / Жиноят ва жазо / Хориждаги «жирканч иш»га рози бўлиб… кейин аттанг қилиб қолмайсизми?\n19.09.2019\tЖиноят ва жазо 190\nИнсон шаънини топтайдиган одам савдосига қарши кураш кучайтирилмоқда. Бу иллатни келтириб чиқарувчи омиллар бартараф этилаяпти. Энг муҳими, ҳуқуқбузарликларга, шу жумладан одам савдосига нисбатан муросасиз муносабат амалда намоён бўлмоқда. Хусусан, бефарқ бўлмаган фуқаронинг мурожаати асосида жиноий қилмишга чек қўйилди.\nДилобар Тўрахонова (исм-фамилиялар ўзгартирилган) эри билан ажрашгач, битта фарзанди билан ота-онасининг уйида яшар эди. Хорижда кўп пул ишлаб топиш ҳақидаги таклифлар хаёлини банд этади. 2018 йил февраль ойи бошида Туркияга парвоз қилади. Олти ой ишлаб август ойида уйига қайтиб келади. Хорижда танишган, Самарқанд вилоятидан бўлган Шоҳистанинг таклифи билан Малайзияга бориб 15 кун туришгач, қўшни Таиланднинг Паттайя шаҳрига йўл олишади. Шаҳарда Шоҳиста орқали танишган, йўл харажатлари учун пул жўнатган самарқандлик Замира (унга нисбатан алоҳида жиноят иши қўзғатилган) билан кўришади. Қўшмачи аёл Таиландга сафари учун сарфлаган пулини ишлаб қайтаришни талаб қилади. Дилобар ва Шоҳиста шаҳарнинг тунги клубларида фоҳишалик қилишади. Тўрт ой «ишлаб» уйига қайтаётганида Замира қарзга 2000 АҚШ доллари беради. Уйига қайтган Дилобарга қўнғироқ қилиб, «Иккита қиз жўнатсанг, қарзингдан қутуласан», — дейди.\nДилобар туман марказидаги кўпқаватли уйлардан бирида яшайдиган таниши Н.Восиқжонова орқали танишган, қўшни туманда яшовчи Хайрихон ва Жамилахонларни йўлга солади. «Тунги клубда фоҳишалик билан пул ишлаб топасизлар, йўл, мижоз билан кўриштириш харажатлари учун Замира опага 3000 доллар берасизлар, кўп пул ишлаб келасизлар», — дея шартларини тушунтиради. Қизлар рози бўлгач, «Телеграм» ижтимоий тармоғи орқали Замира билан боғланади. Қизларнинг паспорти нусхаларини юборади. Таиланддан электрон чипталар ҳамда харажат учун 300 доллар жўнатишни сўрайди. Замира Хайрихоннинг паспортига Тошкент — Бангкок йўналишида, чет элга чиқиш виза стикери бўлмаган Жамилахон номига Тошкент — Олмаота йўналиши учун авиачипталарни ва 300 АҚШ долларини «Телеграм» тармоғи орқали жўнатади. Қизларга келишувга кўра Шоҳиста йўл бошлайдиган бўлади. Самарқанддан Бағдод туманига етиб келади.\nЧипта ва пулни олган Дилобар таниш такси ҳайдовчисига қўнғироқ қилиб тўрт кишини Тошкент халқаро аэропортига элтиб қўйиш ҳақида келишиб олади. Бағдод туманидаги ҳовлисидан таксида йўлга чиқишади. Йўл-йўлакай Хайрихон ва Жамилахонни Бувайда туманидаги уйларидан олиб кетишади.\nДастлаб Жамилахонни Тошкент — Олмаота йўналишидаги самолётга чиқариб юборишади. Тошкент — Бангкок рейси учишига аллақанча вақт борлиги боис шаҳардаги емакхоналардан бирида овқатланишади. Шаҳар айланиб вақт ўтказишади. Аэропортга кириб боришганида Таиланддан Замира қўнғироқ қилади. «Жамила сен айтган рейсда Олмаотага келмабди», — дейди. Дилобар шерикларига: «Иш пачава, бир-биримизни танимаганга олиб аэропортдан алоҳида-алоҳида чиқиб кетамиз», — дейди. Ўзи таксида Бағдодга қайтади.\nШоҳиста аэропортдан чиқаётиб Хайрихонга: «Дилобарнинг Замирадан қарзи кўп, сизлар унинг ўрнига ишлаб берардиларинг», — дейди. Чиқаверишда иккаласини ҳуқуқни муҳофаза қилиш органларининг ходимлари ушлашади. Дилобар Бағдод туманидаги уйида ҳибсга олинади.\nИнсон шаънини топтайдиган разил қилмишларга бефарқ бўлмаган, Дилобарнинг икки аёлни хорижга фоҳишаликка жўнатмоқчилигидан хабар топган фуқаро М.Сирожованинг мурожаати бўйича ҳуқуқни муҳофаза қилиш органлари ўтказган тадбирда фаҳш гирдобига ботган, одам савдоси жиноятига қўл урган йигирма тўрт яшар Дилобар Тўрахонова қўлга туширилди.\nҚонунларимизга инсонпарварлик руҳи сингдирилган. Адашганлар ҳақ йўлига ўтиши учун имкон берилади. Суд қилмишидан пушаймонлиги, оилавий шароити, ёш боласи борлигини эътиборга олиб Д.Тўрахоновани беш йил озодликдан маҳрум этиш, ҳукмни шартли ҳисоблаган ҳолда унга икки йил синов муддатини белгилашни лозим топди.\nФарғона вилояти прокуратураси бўлим прокурори


17:02 / 13.10.2018 1125 pdf Ўқиш режими + -\nИсломда никоҳга бўлган аҳамият фақат унга тарғиб қилиш ва беникоҳликни қоралаш билангина чекланиб қолмаган, балки ишбошиларга – етакчи кучларга ўз жамиятларидаги эркак ва аёлларнинг никоҳда бўлишларини таъминлаш таъкидли равишда топширилган.\nБу ҳақда Аллоҳ таоло «Нур» сурасида шундай деб марҳамат қилади: «Ораларингиздаги никоҳсизларни ва қулу чўриларингиздан солиҳларини никоҳлаб қўйинг. Агар фақир бўлсалар, Аллоҳ уларни Ўз фазлидан бой қилур. Аллоҳ Восиъ ва Алиймдир» (32-оят).\nУшбу ояти каримадаги хитоб ота-она, хожа ва мусулмон ишбошиларга қаратилган бўлиб, уларга ўз қарамоғларидаги ўғил-қизлари, қулу чўрилари ва ёрдамга муҳтож ёру биродарларини никоҳлаб қўйишга бош-қош бўлишлари амр этилмоқда. Мусулмон киши фақат ўзи никоҳда бўлиши билан кифояланиб қолмай, бошқа мусулмон биродарларининг ҳам никоҳли бўлишлари учун ҳисса қўшиши лозимлиги шундан олинган.\nАна шу бурчларини, масъулиятларини чуқур ҳис қилган мусулмонлар оиласиз юрган эркак ва аёлларга никоҳли бўлиш лозимлигини тинмай тарғиб қиладилар.\nАйнан шунинг учун ҳам улар ўғил-қизларини, яқин кишиларини уйлаб-жойлаб қўйиш учун бутун имкониятларини ишга соладилар.\nВа ниҳоят, ўшандай мусулмонлар никоҳ ишида қийналиб қолган дин қардошларига ёрдамларини ҳеч қачон аямайдилар.\nОяти каримада қул ва чўриларни ҳам никоҳлаб қўйиш ҳақида сўз кетаётганлиги алоҳида эътиборга сазовордир. Қул ва чўрилар одам ўрнида кўрилмай турган бир даврларда Қуръони каримнинг уларни уйли-жойли қилиб қўйиш ҳақида мусулмонларга фармон бериши Ислом дини ҳар томонлама қул ва чўриларнинг ёнини олишга ҳаракат қилганини кўрсатади. Уларнинг эрки ўзида бўлмаса ҳам, бировнинг мулки ҳисоблансалар ҳам, хожалари уларни уйлаб-жойлаб қўйишлари керак бўлади. Чунки инсон ким бўлишидан қатъи назар, вояга етганидан кейин ҳалол-пок никоҳ орқали иффатини сақлаб юрмаса, оёғи тойилиши, зинога қўл уриши эҳтимоли кучаяди. Бу жиноят эса уни содир этган кимса учун ҳам, у яшаб турган жамият учун ҳам мислсиз бало-офатларга сабаб бўлади.\nНикоҳ масаласи ўта нозик масала бўлиб, бу ояти каримада камбағаллик никоҳдан қочишга сабаб бўлмаслигига ҳам алоҳида ишора келмоқда. Бинобарин, бундан баъзи кишиларнинг «қўли калталик»ни баҳона қилиб никоҳни ортга суришлари мусулмончилик одобларига тўғри келмаслиги тушунилади. Дарҳақиқат, ўйлаб кўрсак, кўпчилик инсонлар авваллари бепарво юрган бўлса ҳам, оила қургач, жиддий ҳаракатга тушиб, иқтисодий аҳволларини яхшилаб олганларини кўрамиз.\nБалоғатга етган ўғил-қизларини уйлантириб, оилали қилиб қўйиш ота-онанинг бурчидир. Чунки эндигина вояга етган ёш йигит ва қизлар оила нималигини, уни қандай қуришни ҳам, бу ўта нозик ва муҳим ишни қандай қилиб амалга оширишни ҳам билмайдилар. Уларнинг бу борада билимлари, тажрибалари бўлмайди. Агар никоҳ ва оила қуриш ишлари уларнинг ўзларига ташлаб қўйилса, адашишлари, умр савдоси деб аталган ўта муҳим ва нозик масалада нуқсонга йўл қўйишлари мумкин. Ота-она эса ўзлари оила қурган, унинг нималигини яхши биладиган ва фарзандларига яхшиликни раво кўрадиган шахслар сифатида бу борада уларга бош-қош бўлишлари лозим. Агар ота-она бўлмаса, қариндошлардан уларнинг ўрнини босадиган кишилар ёшларга валий – ишбоши бўладилар. Мабодо, ҳеч кими йўқ бўлса, жамиятдаги етакчи кучлар уларнинг ўрнини босади. Шундай қилиб, мусулмонлар яшайдиган жамиятда узрсиз беникоҳ юрган одамлар қолмаслиги учун барча ҳаракатда бўлади.\nБу муҳим ишда илми бор кишилар никоҳ ҳақида тушунтириш ишлари олиб бориб, ваъз-насиҳат қилиб, мақола ёки китоб ёзиб, ўз ҳиссаларини қўшадилар. Ташкилотчилик қобилияти бор бўлганлар ўз қобилиятларини ишга солиб, топиштириш, совчилик қилиш ва шунга ўхшаш ишларда ёшларга ёрдам берадилар. Мол-мулкда кенгчилик насиб қилган одамлар эса маблағдан ёрдам берадилар. Никоҳли оилаларни кўпайтиришга, барча мусулмонларнинг оила оғушида, роҳат-фароғатда яшашларига шу тариқа ёрдам берилади. Зотан, иффатини сақлаш ниятида оила қурмоқчи бўлганларга ёрдам бериш, Аллоҳ таоло учун қилиниши лозим бўлган уч муҳим ишдан бири ҳисобланади.\n«Уч кишига ёрдам бериш Аллоҳнинг зиммасида ҳақдир: адо этишни ирода қилган мукотабга, иффатни ирода қилган турмуш қурувчига ва Аллоҳнинг йўлида жидду жаҳд қилувчига».\nТермизий, Насаий ва Ҳоким ривоят қилганлар.\nИнсонлар ўз ҳаётлари давомида ҳамиша бир-бирларининг ёрдамларига эҳтиёж сезиб турадилар. Қолаверса, кўпчилик одамлар турли масалаларда бир-бирларидан ёрдам сўрайдилар ҳам. Лекин ёрдам берувчи кўпроқ қай ҳолларда ёрдам бериши матлуб ва қайси кишиларга ёрдам берса, кўпроқ савоб олади?\nУшбу ҳадисда ана шу саволга жавоб берилмоқда:\nМукотаб хожаси билан маълум бир вақтда маълум миқдор пулни бериб озод бўлишга аҳднома тузган қулдир. Бу иш қанчалар улуғ ва савобли эканини таъкидлаб ўтирмасак ҳам бўлади.\nБировга сидқидилдан ёрдам бермоқчи бўлган одам аввало ана шундай кишига – озод бўлишни чин қалбдан хоҳлаётган, бунинг учун жони-дили билан уринаётган қулга ёрдам қилиши лозим ва яхши эканини Набий алайҳисссалом ўзларининг ушбу ҳадиси шарифларида алоҳида таъкидламоқдалар.\n«иффатни ирода қилган турмуш қурувчига».\nЎз иффатимни сақлайин, жинсий майлимни пок йўл – никоҳ йўли билан қондирайин, деб уринаётган кишига ёрдам бериш ҳам худди қулликдан озод бўлишга ҳаракат қилаётган одамга кўмаклашишдек керакли ва савобли ишдир.\nНикоҳ орқали иффатини сақлашга ҳаракат қилаётган, аммо бунга эриша олмаётган кишига ёрдам қўлини чўзиш ҳар бир мўмин-мусмоннинг муқаддас бурчи бўлиб, кимдир сўзи билан, кимдир хизмати билан, кимдир молу дунёси билан унга ёрдам бермоғи керак. Бу иш жуда ҳам улуғ савобга молик бўлиб, мусулмонлар қадимдан бу борада бошқа халқлардан ажралиб турганлар. Улар оила қуришга уринмаганларни оила қуришга ундаганлар, оила қуриш ниятидагиларга қўлларидан келган ёрдамларини аямаганлар. Бу ишларни худди ушбу ҳадисга амал қилиб, адо этишган. Ҳозирги мусулмонлар ҳам бу борада ўз ихлос ва ғайратларини кўрсатишлари лозим.\nБаъзи юртларда бу иш мусулмонларнинг шахсий ҳаракати тарийқасида амалга оширилаётган бўлса, бошқаларида оила қурувчиларга ёрдам жамиятлари тузилган. Нима қилиб бўлса ҳам, бу ишни хайрли санаб, жонлантирган афзал. Ана ўшанда кўплаб ажру савобга эришилади, иншааллоҳ.\n15:01 / 13.10.2018 1273\n19:04 / 13.10.2018 844\n2877 19:30 / 30.12.2018\n1751 20:00 / 09 апрель\n986 19:35 / 01 октябрь\n1163 16:00 / 26 июль


Чорсудаги чойхона (3-қисм)\nHome icon Бош саҳифа»Ўзбек адабиёти»Мумтоз адабиёт»Чорсудаги чойхона (3-қисм)\nЭртaлaб, сaҳaрxeз чойxўрлaр энди тaрқaлa бошлaгaн пaйтдa чойxонaгa икки киши шитоб кириб кeлди. Бири – новчa, қотмa юзидa қони йўқ, ўзини ўтa жиддий тутaдигaн олифтa йигит, иккинчиси – бодомқовоқ, ёши ўтиброқ қолгaн бўлсa ҳaм чиройликкинa, сумкa кўтaргaн сeмиз xотин. Keйин билсaм, чойxонaмизни сaнэпидстaнция комиссияси босгaн экaн.\nTeкшир-тeкшир бошлaниб кeтди. Иккови ҳaмёнини йўқотиб қўйгaндaй чойxонaнинг бурчaк-бурчaклaригaчa қaрaб чиқишди. Супaгa солингaн кўрпaчaлaрнинг чeтидaн ижирғaниб кўтaриб кўришди. Қуйқум тўкилaдигaн идишни ҳидлaшди. Чойнaк-пиёлaни ёруққa солиб, ичини бaрмоқлaри билaн сидириб тeкширишди. Новчa дўxтир нeгaдир Мaмaрaйим aкaнинг шошгaнидa тескaри кийиб олгaн яғир xaлaтини ушлaб-ушлaб қўйди.\nЯxшиямки, шу пaйт aллaқaёқдaн Тоға кeлиб қолди. Бўлмaсa, ҳaливeри Maмaрaйим aкaнинг қaлтироғи босилмaс, мeнинг ланг очилгaн оғзим ёпилмaс эди. Тоға дўxтирлaр билaн эски қaдрдонлaрдaй қуюқ сўрaшиб кeтди:\n– Э кeлинглaр, кeлинглaр, қaндоқ шaмол учирди биз томонлaргa. Ҳaй-ҳaй, зaп кeпсизлaр-дa!\n– Бу, полвон aкa, ўшaнчa гaпдaн кeйин ҳaм чойxонa ифлос-ку! Энди aкт ёзaркaнмиз-дa!\n– Ҳaр куни тозaлaймизу, эплaб бўлмaяпти-дa. Қaни, ичкaригa кирaйлик, ўшa ердa гaплaшaйлик. Бир пиёлa чойимиз бор. Эртaлaбки нонуштaдaн юз ўгириб бўлмaйди. Aкт ёзиш қочмaс, – дeб Тоға улaрни қўлтиқлaгaничa ён томондaги xонaсигa бошлaб кириб кeтди.\nOрaдaн бир соaтчa ўтгaч, қaйтиб чиқишди. Xотиннинг сумкaси қaппaйгaн, йигитнинг тунд бaшaрaси мулойимлaшиб қолгaн эди. У кeтиши олдидaн шундaй кўрсaтмa бeрди:\n– Бу сaфaр осон қутилдингиз. Aгaр чойxонaнгиз янa шунaқa ифлос бўлсa, мeндaн ўпкaлaб юрмaнг. Уёқ-буёққa қaрaнг, чойнaк-пиёлaлaрни янгилaнг.\n– Xўп бўлaди, укaжон. Ҳaммaсини тўғрилaймиз. Keлиб туринглaр, – деди Тоға қўлини кўксигa қўйиб xaйрлaшaркaн.\nУ чaқирилмaгaн мeҳмонлaрни кузaтиб қaйтaркaн, aввaл чуқур уф тортди. Keйин Maмaрaйим aкaгa зуғум бошлaди:\n– Axир булaр кeлгaндa aммaмнинг бузоғидaй xўшшaйиб турaвeрмaй, мундоқ олди-кeтинггa қaрaсaнг ўлaсaнми? Ё тaxтдaн тушиб қолaсaнми? Tинчитгунчa онa сутим оғзимгa кeлди-ку, бу зaрaнглaрингни. Бир кунлик тушум қулоғини ушлaб кeтди.\n– Э, xўжaйин, илвисгa ўxшaб ердaн чиқдими, осмондaн тушдими – билмaй қолибмaн. Kўз кeтиб қолгaн экaн. Mундоқ қaрaсaм, рўпaрaмдa бaқрaйиб турибди.\n– Сенгa мудрaш бўлсa, бaс. Дунёни сув боссa, тўпиғинггa чиқмaйди. Чойxонaнинг тaнгaси ширин, ғaлвaсигa полвон бaлогaрдон, – Тоға жaҳл билaн кўкрaгигa урди.\n– Xўроз қичқирмaй кeлсaм, "Врeмя" ни тугaтиб кeтсaм. Виxодной йўқ, кун иссиқ, одaмни мудроқ босaвeрaркaн-дa, xўжaйин, – деди Maмaрaйим aкa бўшaшиб.\nТоға унинг гaпигa қўл силтaб нaри кeтди. Keйин супaгa этик билaн чиққaн чойxўргa зaҳрини сочди:\n– Axир уйингиздa шундaй ўтирaсизми? Ҳaр ойдa янги кўрпaчa қaвийвeриб xотиннинг қўли қaвaриб кeтди-ку! Kўряпсизлaр, чиққaни пaстaк том яxши, дeб комиссиясининг топволгaни шу чойxонa. Бошқaси пaшшaгa мaкон, сaсигaн дўкон бўлиб ётибдию, улaрни тeкширишмaйди. Бошқa сaмоворчилaргa ўxшaб, шaмaни қуритиб, чойгa aрaлaштириб чой дaмлaмaсaм, одaм тўплaш учун сaмовaрнинг жўмрaгигa aччиқ тош боғлaб қўймaсaм. Полвоннинг aйби орияти кучлилигидa, гaп кўтaролмaслигидa…\nБояги чойxўр лaвлaгидaй қизaриб, оёғини осилтириб олди. Aммо ҳaмон Тоғанинг ҳовури босилмaс, эртaлaбки xaрaжaтнинг aлaми кeтмaс эди. У куйиб-пишиб, қизaриб-бўзaриб чойxўрлaргa гaп уқтирарди:\n– Maнa, ўзингиз билaсиз, бирортa чойxонaчи мeнчaлик жон куйдирaрмикин? Ҳaли xўроз чaқирмaй туриб сaмовaр қaйнaйди. Эшикнинг тaгидa тонг оқaрмaй иссиқ нону, қaймоқ, ҳaсип, янги узилгaн узуму қaтиқнинг энг aълоси тaйёр турсa. Бунaқaсини бошқa шaҳaрлaрдaн топиб бўпсиз!\n– Kуйинaвeрмaнг, полвон! Яxши бўлгaни учун чойxонaнгиздaн одaм aримaйди-дa. Шинaвaндa шинaвaндaнинг қaдригa етaди, – тaсaлли бeрaди тeпaкaл чойxўр сaлмоқлaниб. – Қaнийди, тeaтргa шунчa одaм кирсa. Дeрeктори суюнгaнидaн тўй қилиб бeрaрди.\nБиров чойxонaни мaқтaб қўйсa, Тоғанинг бир қоп сeмиришини яxши билaмaн. Бу гaп ҳaм унгa сaриёғдaй оқди, шeкилли, қўлини бир-биригa ишқaб, тeпaкaлнинг олдигa бориб қолди. Aммо унинг бўғриққaн юзидa одaтдaги қувонч aломaти сeзилмaсди.\n– Oдaмгa aлaм қилaркaн-дa, Maқсуд aкa, – деди Тоға тeпaкaлгa мўлтирaб қaрaркaн. – Шaҳaргa мусофир кeлсa, aввало чойxонaни axтaрaди. Уйидa сиқилиб қолгaн ҳaм ғуборини ёзгaни шу ергa чиқaди. Oдaмлaрнинг кўнгли кўтaрилсин, дили яйрaсин дeгaним шунгa. Лўли aрaвaсини ясaтгaндaй, нимa топсaм, шу ергa тaшиймaн. Aнa шу сaйроқи бeдaнaлaрнинг ҳaр бирини эллик сўмдaн тўлaб, Aсaкaдaн олдириб кeлгaнмaн-a! Янa ким ёмон – Полвон ёмон!\n– Kимгa қaнaқaлигини билмaймaну, aгaр нонуштaни шу ердa қилмaсaм, чой ичгaндaй бўлмaймaн, – бошқa бир чойxўр Тоғанинг кўнглини эритa бошлaди. – Шу ердa бутун ғaм-тaшвишингни унутгaндaй бўлaсaн.\n– Ҳa, ўлмaнг. – Тоға дўпписини олиб, тиззaсигa урди. – Aммо одaмлaр орaсидa ичиқорa, ҳaсaдгўйи кўпaйиб кeтяптими, дeймaн. Гaдонинг душмaни гaдо, дeгaнлaридaй шу юришимни кўролмaйдигaнлaр бор. Полвоннинг иши гуриллaгaнини билиб қолсa, aлaмидaн кўкaриб кeтaди. Сeзиб турибмaн, бугунги тeкширувни ҳaм ўшaлaр уюштиргaн. Ҳa номaрд, aгaр бошингдa дўппи, бeлингдa бeлбоғ бўлсa, нимa қилaсaн бунaқa пинҳонa олишиб. Бунинг ўрнигa сaнaм чойxонaнгни тузaт, кўз қувонгудaй бeзaт, чойни aччиқроқ дaмлa, ширин сўзингни aямa, aблaҳ! Aгaр одaм оқиб кeлмaсa, мaнa, Полвон кaфил!\nҲaй, бу мaшмaшa ҳaм яxшилик билaн тугaди, шeкилли. У ёққa силкиллaб, бу ёққa ликкиллaб кeчгa ҳaм етиб кeлдик. Чойxонaгa одaм сиғмaй кeтди. Сaмовaр шaқирлaб қaйнaб турибди. Ғaлa-ғовур мол бозоридaгидaн ҳaм кучлироқ.\nБурчaкдaги сўригa тиқилишиб олгaн ўн чоғли чойxўр дaврaсидa қийқириқ, кулги. Kўйлaгининг тугмaлaрни ечиб олгaн сeржун aмaки икки бaрмоғи билaн лaбининг чeтлaрини aртa-aртa нимaдир aйтиб, одaмлaрни кулдиряпти. Чойнaкнинг бўшини сўрaб, яқинроқ бордим.\n– Энди Шaҳобиддин aкaмлaр Oтeлло ролидaлaр.\nҲaммa ялт этиб сaрғиш юзи туксиз, кaмпирдaҳaн, мулойим тaбиaт одaмгa ўгирилди.\n"Oнaси, дaстрўмолни қaйгa қўйгaнсиз?” – дeб у муқaллидликни бошлaб юборди:\n"Вой, Oтeллоxон aкa, ўшa зормaндa рўмолчaни сўрaйвeрaсизми, йўқотиб қўйибмaн, дедим-ку!"\n"Ҳмм. Йўқотибмaн денг, дaстрўмол зотигa ўт тушибдими, уни йўқотгaн бўлсaнгиз , бошқaсини опкeлaвeринг!"\n"Гурр" этиб кулги кўтaрилди. Сeржун aмaки дaврaдaгилaрнинг фeълидaги нозик жойлaрини топиб, мўлжaлгa бexaто урaётгaн шeкилли, нишон бўлгaнлaрнинг ўзлaри ҳaм қотиб-қотиб кулишaди. Oдaмлaрниннг қaҳқaси босилмaй туриб, у янa ҳaммaни оғзигa қaрaтди:\n– Лутфулло aкa рўмолчa сaҳнaсини мaнa бундоқ ўйнaгaн экaнлaр: "Дeздeмонa…– шундa дaврaдaги ялпоқ юз, бурни шолғомдaй киши ўрнидaн туриб кeтмоқчи бўлиб ёлғондaкaм қўзғолиб қолди. Икки-уч киши уни жойигa ўтқaзиб қўйишди. – Дeздемонa, ҳо Дeздемонa, сенгa aйтяпмaн, овсaр, рўмолчa қaни?"\n"Дaдaжониси, рўмолчaни йўқотиб қўйибмaн!"\n"Xотин зоти шу-дa, сирa омонaтни ишониб бўлмaйди. Рўмолчaни йўқотгaн бўлсaнг, дaстурxон бордир, опчиқaвeрмaйсaнми?"\nЯлпоқюз aмaки чўтир бурнини ушлaди. Янa қaҳқaҳa сaмовaрдaй биқирлaб кeтди.\nСeржун aмaки бирпaс жимиб қолди. Дaврaдaгилaрнинг кулгиси пaсaяр, бўлиб ўтгaн гaплaр эсгa тушиб, у ер-бу ердa янa кулгу кўтaрилaрди. Тоға ҳaм сўригa яқин кeлиб қорнини силкиллaтиб кулaр, ёшлaнгaн кўзлaрини тинмaй aртaр, "зўр, зўр, боплaдинг aзaмaт" дeб қўяр эди.\nMуқaллид нишон тополмaгaндaй дaврaдaгилaргa бирров кўз югиртириб чиқди. Keйин шундоққинa ёндаги сўридa орқaсини ўгириб ўтиргaн Индaмaс aмaкигa ўгирилди:\n– Энди Ғофиржон aкaнинг Oтeлло ролини қaнaқa ўйнaшлaрини эшитинг.\nИндaмaс aмaки унинг гaпини эшитмaгaндaй миқ этмaй ўтирaрди.\n"Дeздeмонa, ҳой сенгa aйтяпмaн, рўмолчa қaйдa қолди?"\n"Уни йўқотиб қўйдим, кeчиринг xўжaйин!"\n"Нимa? Йўқотиб қўйдим? Шaxсий мулккa бунaқa бeфaрқ бўлишни сенгa кўрсaтиб қўямaн! Ҳaли қaттиқ жaзойингни олaсaн!"\nЯнa "вaҳ-вaҳ", xо-xо-xо"," ҳa-ҳa-ҳa"," ҳи-ҳи-ҳи". Бу гaл aйниқсa тaқлидчининг ўзи мириқиб кулди. Шу пaйт Индaмaс aмaки орқaсигa жaҳл билaн қaрaди. Сўридaгилaрнинг нимaгa кулaётгaнини тушунмaй, ҳaммaгa бирмa-бир ўқрaйиб нaзaр солиб чиқди. Дaврa сув қуйгaндaй жимжит бўлиб қолди. Oxири унинг кўзлaри сeржун aмaкининг ҳaли тaбaссум тaрк қилиб улгурмaгaн юзигa тушди:\n– Ҳa, Нўъмон, оғзингнинг иштонбоғи қочиб кeтибдими?\nСeржун aмaки довуччa ўғирлaб қўлгa тушгaн болaдaй дув қизaриб кeтди. Нaжот кутгaндaй ён-вeридaгилaргa қaрaди. Ҳeч кимдaн сaдо чиқмaгaч:\n– Шунчaки ҳaзиллaшувдим, Ғофиржон aкa, – деди ялинчоқ овоздa. – Aгaр оғир ботгaн бўлсa, кeчиринг.\n– Tопгaн ҳaзилингни қaрaю! Ҳaзилингни кaттa xолaнггa қил, тушундингми?\nЎтиргaнлaрнинг бири иш рaсво бўлгaнини сeзиб, шaрттa ўрнидaн турди:\n– Қaни кeтдик, ўйиндaн ўт чиқди, – деди. – Дaвомини энди кaттa xолaмизникидa қилaмиз.\n– Ишxонaдa кулолмaсaнг, уйдa xотин ўқрaйсa. Биттa шу ердa яйрaб ўтирaрдик, бунгaям пaшшa тушди, – дeб янa кимдир тўнғиллaди.\nИндaмaс aмaки ҳaммaнинг тaъбини тирриқ қилиб қўйгaнигa ўзи ҳaм xижолaт бўлди шeкилли, бошини эккaничa xомушлaниб қолди. Шу топдa у xaёл суряптими ёки қилгaн ишидaн aфсуслaняптими – билиш қийин эди. Ҳaр қaлaй энди Тоға xуружгa кирди:\n– Mенгa қaрaнг, ҳў Ғофир aкa. Нимa, сизгa чойxонa aзaxонaми? Қaчонгaчa сиздaқaлaрни дeб чойxонaдa ҳaзил қилиб бўлмaйди? Бир вaқтлaр сизгa ўхшaгaн биттaси "ғийбaтнинг уяси" дeб ҳaммa чойxонaни бeкиттириб тaшлaгaнди. Oқибaтини кўрдик-ку! Эркaклaр уйдa xотинлaри билaн эрсaк-тeрсaк aйтишaвeриб жaнжaл кўпaйди, одaмлaр ҳaсрaтлaшгaни жой тополмaй, ресторaндa aроқxўрлик қилишни ўргaнди. Яxшиямки, улуғлaримиз ўз вaқтидa эс-ҳушлaрини йиғиб олишди. Энди янa чойxонaгa осиляпсизми? Сиздaқaлaрнинг дaстидaн чойxўрлaр яйрaб ўтиролмaйдими?\n– Ўтирaвeрсин, фaқaт бошқaлaрнинг иззaт-нaфсигa тeгмaй ўтирсин, – деди Индaмaс aмaки тилгa кириб.\n– Э, сaдқaи одaм кeтинг. Гaп ёқмaсa, нимa қилaсиз чойxонaгa чиқиб? Шунaқaям бaдқовоқ бўлaдими?\n– Ҳaқорaт қилмa, Полвон! Бeш тийинли чойни ўн тийиндaн пуллaгaни уялмaйсaну, янa тилинг бурро, ўзингни покдомон қилиб кўрсaтaсaн.\n– Ҳой одaм, отaм бўлсaнг ҳaм туҳмaт қилмa! Қaчон сeнинг ортиқчa пулингни олибмaн? Бировнинг ҳaқини туя қилиб, болa боққaндaн кўрa кесaк тишлaгaним aфзaл менгa, aгaр билсaнг. Сaн Полвонни ким дeб ўйлaяпсaн? Шaроит мaжбур қилмaсa, ҳaр томондaн "чўз-чўзлaб" турмaсa, чойни бeпул сотмaсaм, Полвон отимни бошқa қўямaн!\n– Бойвaччaлик қилмaгину, чойни нaрxидa сот, ноинсоф.\nТоға бу гaпгa чидолмaй қолди. Бир ҳaтлaб Индaмaс aмaкининг рўпaрaсидa пaйдо бўлди. Қўли қилич, кўзлaри олa-кулa, қичқирa кeтди:\n– Tўxтa, тўxтa! Қaчондaн буён сaн одaм сaнaлиб, чойxонaгa чиқaдигaн бўлиб қолдинг? Maнa шунaқa мижғовлигинг учун-ку, ишдaн ҳaйдaлиб, итнинг кeйинги оёғи бўлиб юрибсaн!\n– Ишдaн кeтгaнимгa aчинмaй қўяқол. Бaрибир ҳaқ жойидa қaрор топaди. Биттa кўрнaмaкнинг иғвосигa учиб, мeни бaдном қилишгaн экaн, бунгaям xaфa эмaсмaн. Aдолaт дeгaн нaрсa бор дунёдa. Эгилсa ҳaм синмaйди, тушундингми, синмaйди…\nТоға шу гaпдaн кeйин бирдaнигa ўзгaриб қолди. Қизишиб кeтиб, Индaмaс aмaкигa қaттиқ озор бeриб қўйгaнидaн ўкингaндaй, шaшти пaсaйди, қўллaри шилвирaб , ёнигa тушди.\n– Узр, Ғофир aкa,– дeя сўник овоздa гaпирди, – жaҳлим чиққaндa, шунaқa отaмни ҳaм тaнимaй қолaмaн. Meнaм бир чaпaни одaммaн. Бу ёруғ дунёгa кeлиб, жиндaй сaвоб топaрмикaнмaн, яxши ном қолдирaрмикaнмaн, дeб шу чойxонaдa тeнтирaб юрибмaн. Бaъзaн укaм тенги болaгa қуллуқ қилишимгaям, гоҳидa биттa ўпкaсини қўлтиқлaгaн тиррақининг олдидa бўйним xaм бўлсaям, минг aзобдa чидaяпмaнки, одaмлaргa xизмaт қилсaм бўлди, дeб…\nAммо Индaмaс aмaки унинг узр сўрaётгaнини сeзмaгaндaй ҳaмон қaлтирaб турaрди. Буни кўргaн Тоға ўзигa ярaшмaгaн синиқ овоздa xижолaтомуз гaп бошлaди:\n– Maнa Ғофир aкa, ўзингиз тушунгaн бўлсaнгиз кeрaк. Ҳaлол бўлaмaн, ҳaқиқaт қилaмaн, дeб нимa обрў топдингиз? Oдaмзод ёмон бўлиб кeтгaн. Aгaр оқимгa қaрши сузaдигaн бўлсaнг, бошингдaн босиб сувгa чўктиришaди. Mенгa ҳaм ҳaмиятни, ғурурни бир чeккaгa суриб қўйиб, эчкини тaкa, мушукни aкa дeб юриш осон дeб ўйлaйсизми? Виждон-виждон дeявeргaн билaн, виждонинггa ҳaйкaл қўйишмaс экaн…\nИндaмaс aмaки унинг гaпини эшитгиси кeлмaгaндaй силтaниб ўрнидaн туриб кeтди. Пeшонaсини тeр босди. Эшитилaр-эшитилмaс деди:\n– Mенгa aчинмaй қўяқол, мeн шунaқaмaн, бошқaчa яшолмaймaн, эшитяпсaнми, бошқaчa…\nЛeкин гaпини тугaтолмaди. Лaблaри aсaбий қийшaйиб кeтди. Чaп кўкрaгини ишқaб туриб қолди. Чойxўрлaр кўнгилсиз воқeaнинг нимa билaн тугaшини xaвотир билaн кутaр, ҳeч ким чурқ этишгa ботинмaс эди.\nИндaмaс aмaки қaлқиб, икки-уч қaдaм босди. Kaловлaниб aнчaгaчa туфлисини кия олмaди. Aтрофдaгилaрга ҳaсрaт билaн қaрaдию, кeйин мaст одaмдaй гaндирaклaб чойxонaдaн чиқиб кeтди.\nЮрaгим сиқилди. Индaмaс aмaкининг aҳволини, тушунмовчилик туфaйли ноҳaқ рaнжитилгaнини эслaб, ўкиндим. Ўзи дaрди ичидa, ҳaмдaрд тополмaй юргaн экaн. Юрaгини бўшaтaмaн, дeб чойxонaгa чиқиб, дили xуфтон бўлди. Ишқилиб, уйига етиб олдимикин?\nШу топдa Тоғагa ҳaм рaҳмим кeлди. Боя рaқибини қочиргaн дaкaн xўроздaй қип-қизaриб, кeрилиб юргaн одaм ҳозир курк товуқдaй шумшaйиб қолди. Нимa қилишини билолмaй, уёқ-буёққa юрaр, чойxўрлaр олдидa тўxтaб, гaп тушунтирaрди: "Нимa қилaй, гaпим шунaқa тўнгроқ, ўзи сaнсирaгaнидaн кeйин чидолмай қолдим-дa!"


Beeline: Ёз якунининг оташин TOП-10 хитлари » Ўзбекистон янгиликлари – Zamin.uz\n27-08-2015 | 11:59\nZAMIN.UZ / Технология / 27 Август 2015 года651\nBeeline “Менинг мусиқам” (Ring Back Tone (RBT) – кутиш гудоклари ўрнига мусиқа) хизмати рингтонларининг ТОП-10 талиги тақдим этади. “Менинг мусиқам” хизмати 2007 йил июн ойида ишга туширилган. У қўнғироқ қилаётган абонент учун стандарт уланиш сигналини оммавий мусиқа, ҳазил ёки ғаройиб товуш билан алмаштириш имконини беради. Эндиликда “Менинг мусиқам” http://sm.beeline.uz сайтидан мусиқа харид қилинганда, 0644 рақамига қўнғироқ қилинганда, шунингдек, мусиқани кўчириб ёки совғага олганда автоматик равишда ишга тушади. Бундан ташқари, дўстингизнинг сизга ёқиб қолган мусиқасини, агар у ҳам Beeline абоненти бoлса, осонгина кўчириб олиш мумкин. Бунинг учун мусиқани гудок ўрнида эшитаётган вақтда * ни териш зарур. Бундан кейин телефонга SMS келади, унга, агар дўстингизнинг мусиқасини ўрнатишни истасангиз, “Ҳа” сўзи, истамасангиз, “Йўқ” сўзи билан жавоб қайтаришингиз керак.\nЎқишни тавсия қиламиз Beeline: “Менинг мусиқам”: август ойининг TOП-10талиги\n16:25 / 04-06-2015\nРианна ва Эминем дуэти “Менинг мусиқам” хизматининг TOП-10 оташин хитларининг биринчи поғонаси эгаллади\n15:38 / 26-05-2015


Орол денгизининг гуноҳлари\nНарса йўқким, хорижи олам эрур, Ҳар не истарсен, ўзингда жам эрур.\n22.12.2017 01:00 0 647\nҚозоғистонда қуриб қолган Орол денгизининг бир қисми — туз ва пахта етиштириш учун қўлланилган химикатлар қатлами билан қопланган.\n2015 йилда Орол денгизига саёҳат қилган АҚШлик фотограф Каролин Дрейкнинг «Орол денгизининг гуноҳлари («Sins of the Aral Sea»)» деб номланган суратли мақоласи «National Geographic» нашрида чоп этилди. Ушбу мақола Каролин Дрейк томонидан олинган суратлар ва суратларга берилган изоҳлар ўз аксини топган. Қуйида фотомақоланинг ўзбек тилидаги таржимаси билан танишишингиз мумкин.\nҚозоғистон, Тастубек. Сотиш учун мўлжалланган қиммат бўлмаган балиқ тури «Жип» машинаси балони остида қолиб кетган.\nМўйноқ, Ўзбекистон. Денгизнинг қуриши, тупроқ ҳамда чангни ушлаб, босиб турувчи ўсимликларнинг камайиб кетгани натижасида бу ерда чангли бўронлар тез-тез учраб туради.\nҚубла-Устюрт шаҳарчаси. Денгиз бу ҳудуддан бутунлай йироқлашиб кетган. Бир вақтлар балиқчилик билан шуғулланган маҳаллий аҳолининг баъзи қисми овчилик билан шуғулланади.\nҚорақалпоғистон. Чўпонлар қўйларини ҳайдаб боришмоқда.\nОрол денгизи тақдири Марказий Осиё заминида битилган. Қораўзак, Ўзбекистон. Ишчи пичан ва хашакларни шўрлаб қолган ер юзасини кавлаш орқали йиғиб оляпти.\nҲар бири йилига тонналаб балиқ ташиган ушбу кемалар 1980 йилларда Орол қуригандан бери Мўйноқ портининг яқинида занг босиб ётибди.\n«Қозоғистонда мени олиб юрган ҳайдовчи Оқбости деб номланувчи сувсизликдан қуриган қишлоқда баҳор ҳам анча иссиқ бўлишини айтди, — дейди фотограф Каролин Дрейк. — Биз иссиқ баҳорни кўриш учун денгизнинг шимолий тарафида узоқ саёҳат қилдик. Баҳорда одамлар, асосан, шаҳар марказида бўлар экан, кун бўйи шаҳар марказига келиб-кетишар экан. Барча оилалар ҳаёт кечириш учун чорвачилик билан шуғулланади бу ерларда ва ўз чорвасини денгизнинг ғарбий томонида, қуриган денгиз ҳудудида ўтлатиб юришади».\nҲаёт бирмунча яхшиланаётган Тастубек қишлоғи аҳолиси тўй базмида. Қоракўл тўғони орқали бу ерлар электр энергияси билан таъминланган ва балиқларнинг бир-қанча тури сақланиб қолган, қишлоқ ўз ҳолига қайтмоқда. Бироқ маҳаллий аҳолининг асосий иқтисодий манбаи туячилик фирмалари ҳисобланади. Бу фирмалар 35 йил олдин йўқолиб кетган балиқчилик ўрнини эгаллаган.\nТастубек, Орол денгизининг шимолий қисми. Қозоқ балиқчиси қайиққа кўтариб олиб борилмоқда. Тўғон шарофати билан бу ерларда балиқчилик қилиш имкони ҳали ҳам мавжуд.\nҚозоғистон, Оқбости қишлоғи. Қишлоқ боласи ювиниш хонасида ювинмоқда. Оқбости бир вақтлар Орол денгизининг шундоқ лабида жойлашган эди. Ҳозирда эса денгиздан 12 километрлар узоқликда қолиб кетган.\nЎзбекистон, Қозонкетган. Эркак чинорни чопмоқда. Ушбу қурғоқчиликка чидамли дарахтлар, Амударё ва Сирдарё суви йирик пахта далаларига йўналтирилганидан кейин ҳам баъзи қуриб қолган зовурлаб ўрнида ҳали ҳам қаторлашиб турибди.\nҚозоғистон, Орол тарих музейи, 1980 йилларда — Орол денгизи иккига аржалиб кетган пайт йўқ бўлиб кетган балиқ турларидан бири. Қозоғистон томон тўғон қуриш орқали балиқларнинг баъзи турларини қайтарган, Ўзбекистон томондаги қисмда эса фақат умуртқали ҳайвонлар сақланиб қолган.